
Hrvatska protukomunistička gerila u Bosni i Hercego- 
vini od 1945. do 1951. 


IVICA LUČIĆ 
Hrvatski institut za povijest, Zagreb, Republika Hrvatska 


Brojnost i snaga hrvatskih gerilskih skupina nastalih u BiH posljedica su zločina što su 
ih komunistički partizani počinili nad tamošnjim Hrvatima pred kraj Drugoga svjet- 
skog rata i nakon njegova završetka. Utjecala je i napetost između jugoslavenskih vlasti i 
Zapada te glasine i najave novoga rata. Ipak, samo dio gerilaca imao je političke i vojne 
ciljeve, dok se veći dio borio za goli život. Neki su strahovali zbog uloge koju su imali 
u ratu, a većina zbog vrlo okrutnoga odnosa vlasti prema zarobljenicima. Represivne 
akcije komunističke vlasti protiv gerilaca zahvatile su i znatan dio hrvatskoga naroda u 
BiH. Teror nad tamošnjim hrvatskim stanovništvom nastavljen je godinama nakon rata. 
Oružani otpor slomljen je nakon šest godina očajničke borbe, ali je pritajeni otpor ostao 
do kraja komunističkog režima. 


Ključne riječi: komunisti, križari, škripari, kamišari, odmetnici, ustaše, Hercegovina, 
Bosna, Jugoslavija, Crkva. 


Uvod 


U svibnju 1945. godine završio je Drugi svjetski rat iz kojega su jugoslaven- 
ski komunisti izašli kao pobjednici s golemom vojnom i političkom snagom. 
Nisu prihvaćali zahtjeve zapadnih saveznika za uspostavom višestranačkog 
sustava i osiguranjem minimuma građanskih prava. Vlast im je bila mnogo 
važnija od demokracije i savezništava. Vladko Maček optužio je “Titovu vlast" 
kao totalitarnu i terorističku i izjavio da je “oslobođenje* zemlje ništa drugo do 
zamjena nacističkog totalitarizma komunističkim. Slične ocjene dolazile su i iz 
službenih krugova zapadnih zemalja. Prevladavalo je mišljenje da Josip Broz i 
njegovi “fanatično agresivni sljedbenici" pokazuju servilnost prema Kremlju te 
da će Beograd surađivati s Bijelom kućom onoliko koliko budu surađivali Rusi. 
Iz američke vojne misije upozoravali su da tek demokratizacija samog SSSR-a 
može jamčiti demokratsku promjenu i u Jugoslaviji. Američki veleposlanik u 


! Kopnena vojska JNA III., Edicija Razvoj oružanih snaga SFRJ 1945-1985., 3/1, VINC, Be- 
ograd 1988., 430. 

Jugoslaviji, iako je imao naglašene osobne simpatije prema J. Brozu, tražio je 
u rujnu 1945. uskraćivanje američke pomoći njegovu režimu sve “dok se na- 
stavlja diktatorska i teroristička praksa" Odnosi su se posebno zakomplicirali 
sukobom oko Trsta i Julijske krajine, koje su jugoslavenski partizani zauzeli, a 
saveznici su tražili da se povuku, prijeteći i vojnom silom? U izvještaju tajnika 
američkog veleposlanstva u Beogradu od 27. rujna 1945. piše: 


Sveopšti strah preovlađuje u zemlji. Primetan je svuda u javnom i privatnom ži- 
votu. U gradovima režim ima odbore i špijune u svakom bloku i u svakoj zgradi. 
Protivnici režima žive u stalnom strahu da će ih Ozna uhapsiti i da će kao “narod- 
ni neprijatelji“ biti kažnjeni. Sigurni smo da su hiljade izbrisane sa biračkih spi- 
skova jedino zato što oni ili njihovi rođaci nisu pristalice Narodnog fronta. Nema 
tužnijeg komentara aktuelne situacije nego primedbe ljudi koji su se suprotstavili 
nacističkoj vojnoj mašineriji kada je bila na vrhuncu njene snage “da je Hitler ipak 
možda bio u pravu Na sve strane se čuje da je u poređenju s Oznom, Gestapo bio 
blaga ustanova.“ 


Odjeljenje zaštite naroda — Ozna, koja je sijala strah Jugoslavijom, bila je 
udarna snaga KPJ, tajna politička policija osnovana u svibnju 1944. godine 
za borbu protiv neprijatelja. Njezine prve veće akcije bile su likvidacije ratnih 
zarobljenika. U svibnju 1945. godine i poslije ubijeno je najmanje 80 000 zaro- 
bljenika koji su vođeni u kolonama od Bleiburškog polja pa sve do grčke gra- 
nice.* KPJ je nakon toga krenula u obračun s preživjelim vojnicima poraženih 
vojski, ali i s ostalim političkim protivnicima. Brojni lokalni prvaci i članovi 
građanskih stranaka nestajali su preko noći. Uz jaku propagandu ubijani su 
bez suđenja i oni koji su se skrivali po šumama u strahu od terora revolucio- 
narne vlasti. 


Da bi se bolje razumjele navedene ocjene i karakter jugoslavenske komu- 
nističke vlasti u poratnom vremenu u BiH, osvrnut ćemo se na procijenjenu 
strukturu ratnih žrtava u zemlji. U Drugome svjetskom ratu na prostoru Ju- 
goslavije poginulo je ili umrlo najmanje 947 000 njezinih stanovnika. Njih 316 
000 bilo je iz BiH.“ U Jugoslaviji je stradalo najmanje 200 000 Hrvata, od čega 
oko 64 000 iz BiH." Pokazalo se da je broj hrvatskih žrtava veći nego što su 


? Tvrtko JAKOVINA, Američki komunistički saveznik: Hrvati, Titova Jugoslavija i Sjedinjene 
američke države: 1945.-1955., Profil - Srednja Europa, Zagreb 2003., 33.-46. 

* Dušan BIBER, Tito-Churchill strogo tajno, Arhiv Jugoslavije, Beograd, Globus, Zagreb 
1981., 549.-555. 

* Vojislav PAVLOVIĆ, Od monarhije do republike SAD i Jugoslavija (1941-1945), Clio — 
Glas srpski, Beograd — Banja Luka 1998., 506. 

5 Martina GRAHEK RAVANČIĆ, Bleiburg i križni put 1945., Hrvatski institut za povijest, 
Zagreb 2009., 317.-333. 

5 “Vladimir ŽERJAVIĆ, Gubici stanovništva Jugoslavije u Drugom svjetskom ratu, Jugoslaven- 
sko viktimološko društvo, Zagreb 1989., 107.-154. 

7 V. ŽERJAVIĆ, “Demografski i ratni gubitci Hrvatske u Drugom svjetskom ratu i poraću? 
Bleiburg 1945.-1995., Hrvatska matica iseljenika, Zagreb 2000., 81. Usp. s istraživanjima Bogo- 
ljuba Kočovića i Kazimira Katalinića. 

navedene procjene ukazivale, ali ćemo ih koristiti kao minimalan broj.“ Od 
pretpostavljenih najmanje 64 000 stradalih Hrvata iz BiH do sada su poznati 
podaci za nešto više od polovice, odnosno za njih oko 36 000. Prebrojavanje po 
općinama pokazalo je da je u Hercegovini, odnosno u tri južne (hercegovačke) 
županije Federacije BiH, poginulo najmanje 22.736 Hrvata, oko 10 000 Hrva- 
ta iz Posavine,'“ a iz 19 općina srednje Bosne oko 3 060 Hrvata.!! 


Karakteristično je za Hrvate u BiH da su najviše stradali od partizana i ko- 
munističkih vlasti, i to na kraju rata i po njegovu završetku. To je važna činje- 
nica za razumijevanje odnosa komunističke vlasti i Hrvata u BiH, posebno u 
Hercegovini. Jedna od hercegovačkih općina, Ljubuški, prema popisu iz 1948. 
imala je 25 959 stanovnika. Preko 90% bili su Hrvati. Obrađeni su podaci za 
2360 poginulih Ljubušaka: među njima je 2 227 Hrvata, 91 musliman (Boš- 
njak) i 37 Srba. Ustaše i pripadnici vlasti NDH ubili su 79 Ljubušaka, četnici 
81, Nijemci 26, Talijani 2, zapadni saveznici 14, a partizani i jugoslavenske 
komunističke vlasti ubili su 1 707 Ljubušaka. Od ukupnog broja 1 621 ili 66% 
Hrvata iz Ljubuškog ubijeno je 1945. godine ili poslije. Za sudbine i grobove 
njih 1 168 se ne zna i smatraju se nestalima. Ubijeni su uglavnom bili muškarci 
prosječne starosti od 23 godine.'? 


Iz istočnoga dijela Hercegovine stradalo je u ratu i poraću 4 515 Hrvata. 
Obrađeni su statistički podaci za njih 4 423. Od tog broja 1 864 Hrvata ubijeno 
je nakon zarobljavanja, na križnom putu i nakon rata. Za taj su kraj specifične 
velike civilne žrtve. Stradalo je 2 227 vojnika i 2 138 civila.'* U odžačko-mo- 
dričkom dijelu Posavine ubijeno je 3375 Hrvata. Među njima je bilo 672 civila 
i 2 703 vojnika. Partizani su ubili 1 754, a četnici 158 Hrvata iz odžačko-mo- 
dričkog dijela Posavine. Većina poginulih bili su domobrani, njih 106 bilo je 


*  Jerca VODUŠEK STARIČ, “Kako se čistila Jugoslavija" Gordogan, broj 4-5, Zagreb, ljeto- 
jesen 2004., 45. Starič je utvrdila znatno veći broj žrtava u Sloveniji nego što je to izračunao Žer- 
javić. Isto je ustvrdio Kazimir Katalinić, koji je procijenio da je broj hrvatskih žrtava znatno veći. 
Vidi Kazimir KATALINIĆ, Argumenti: NDH, BiH, Bleiburg i genocid, Buenos Aires — Zagreb, 
1993. 

* Ivica LUČIĆ, Sigurnosna politika Socijalističke Republike Bosne i Hercegovine 1945.-1990., 
doktorska disertacija, Filozofski fakultet Sveučilišta u Zagrebu, Zagreb 2005., 242.-247. 

"Srpski zločini nad Hrvatima i Muslimanima u Bosanskoj Posavini i Sjeverozapadnoj Bosni 
1991-1995., gl. ur. Ante Milinović, Savez zajednica udruga Hrvata izbjeglica i povratnika Sjeve- 
rozapadne Bosne i Bosanske Posavine, Zagreb - Orašje 1999., 23. 

11 Vjenceslav TOPALOVIĆ, Srednja Bosna — ne zaboravimo hrvatske žrtve: 1941.- 
1950./1991.-95., Hrvatski informativni centar, Zagreb 2001., 102. Topalović je naveo broj od 4 
303 stradala Hrvata u 20 općina srednje Bosne, gdje je uračunao i Kupres, odakle je stradalo 1 
243 Hrvata. 

> Stjepan ŠTERC, “Posredni i neposredni demografski gubici općine Ljubuški? Spomenica 
Ljubuškim žrtvama, (ur. Florijan Boras), Ljubuški 1998., 387.-396. Ukupno je poginulo 2 460 
Ljubušaka, ali podaci za njih 100 nisu statistički obrađeni. 

15. Ivica PULJIĆ, Stanislav VUKOREP, Đuro BENDER, “Stradanje Hrvata tijekom Drugog 
svjetskog rata i poraća u istočnoj Hercegovini", Humski zbornik broj V., Zajednica Hrvata istočne 
Hercegovine - Župe trebinjske biskupije - općine Čapljina, Neum, Stolac i Ravno, Zagreb 2001., 
83.-86. 

u ustašama, a 11 u partizanima.'* Od 3 060 stradalih Hrvata iz srednje Bosne 
partizani su ih ubili 2 589. Od toga ih je samo na križnom putu, nakon zaro- 
bljavanja, ubijeno 1 167. Četnici su ubili 433, ustaše 12, a Nijemci 9 Hrvata iz 
srednje Bosne.!? 


Za shvaćanje međunacionalnih odnosa važno je sagledati žrtve rata i zlo- 
čine koji su počinjeni u BiH. Zločini koje su počinili pripadnici ustaških, čet- 
ničkih i okupatorskih postrojbi uglavnom su poznati i o njima se često pisalo. 
Objavljen je i zbornik s kronološki poredanom dokumentacijom o zločinima 
koje su počinili pripadnici vlasti NDH.'“ O ratnim i poratnim zločinima parti- 
zana odnosno komunista u BiH do 1990. godine nije se gotovo ništa moglo čuti 
niti pročitati. Na temelju prikupljenih i objavljenih podataka vidljivo je da su 
ogromnu većinu Hrvata u BiH poubijali partizani koji su u BiH uglavnom bili 
srpske nacionalnosti. Težište sukoba nije bilo na ideološkoj osnovi - fašizam 
ili antifašizam, tj. Njemačka ili Velika Britanija odnosno SSSR - nego na naci- 
onalnoj osnovi: Hrvatska ili Jugoslavija, hrvatstvo ili jugoslavenstvo, odnosno 
srpstvo. Govoreći na prvom zasjedanju Zemaljskog antifašističkog vijeća Bo- 
sne i Hercegovine (ZAVNOBiH) u studenome 1943., Rodoljub Čolaković re- 
kao je da je među Hrvatima u BiH raširena “kobna zabluda? da je NDH “kakva 
takva ipak hrvatska država“ te da je “narodno oslobodilačka borba uperena 
protiv hrvatstva" Čolaković je zaključio kako treba “nemilosrdno istrebljujući 
ustaške zlikovce" strpljivo razbijati zablude kod “zavedenih masa“? 


Hrvati u BiH našli su se 1945. godine izvan granica hrvatske federalne je- 
dinice, izloženi osvetničkim udarima velikog dijela Srba, ali i dijela Muslimana 
koji su posebno krajem rata prišli komunistima.“ Srbi su se osvećivali svima 
koji su imali bilo kakve veze s NDH, Muslimani su se uglavnom distancirali 
od sudjelovanja u ustaškoj vlasti, optužujući Hrvate-katolike za ustaštvo i sva 
zla koja su u to ime počinjena. Komunisti su za svoju politiku dobili potporu 
i jednog broja Hrvata. Neki su im pristupili iz uvjerenja, a neki su vidjeli pri- 
liku za osiguravanje egzistencije ili rehabilitaciju zbog pripadnosti poraženoj 





“ http://www.ktabkbih.net/info.asp?id=24039, pristup ostvaren 7. 11. 2010. 

5 V. TOPALOVIĆ, Srednja Bosna - ne zaboravimo hrvatske žrtve, 102. 

5 Zločini na jugoslavenskim prostorima u Prvom i Drugom svetskom ratu, zbornik dokume- 
nata, tom I., “Zločini Nezavisne Države Hrvatske 1941.-19452, Vojnoistorijski institut, Beograd 
1993. 

'" Zemaljsko antifašističko vijeće narodnog oslobođenja Bosne i Hercegovine, Dokumenti 
1943.-1944., knjiga I., Veselin Masleša, Sarajevo 1968., 43. 

"5 Na trećem zasjedanju ZAVNOBiH-a u Sarajevu od 26. do 28. travnja 1945. godine go- 
vorio je i pukovnik Hamdija Osmanović iz Cazina. On je, uz ostalo, rekao: “Neki ljudi govore 
da Muslimani u ono vrijeme nisu pošli za ustaškim pokretom, nisu se našli u redovima ustaša, 
nisu se našli u redovima okupatora, ali drugovi i drugarice, mi Muslimani moramo priznati da 
se ogromna većina Muslimana našla na frontu okupatora. Iz kojih razloga i kako to sam malo 
prije naveo. Međutim, narodni pokret je pokret sveopšti, pokret svenarodni. I Muslimani koji 
su vidjeli i osjetili na svojoj koži kakav je strašan teror okupatora, kakva je sudbina namijenjena 
Muslimanima, kada su osjetili slabljenje Njemačke pod udarima Crvene armije i naše vojske, 
oni su počeli da se preorjentišu, počeli su stupati u redove narodno-oslobodilačke vojske? Vidi 
Zemaljsko antifašističko vijeće narodnog oslobođenja Bosne i Hercegovine, Dokumenti 1945., 
knjiga II., Veselin Masleša, Sarajevo 1968., 426. 

vojsci i politici. Broj Hrvata članova KPJ/SK] u BiH bio je u prosjeku oko 2% 
od ukupnog broja Hrvata. Muslimana je u Partiji bilo oko 3%, a Srba oko 5%.!? 
Jedan broj preživjelih pripadnika poražene hrvatske vojske odlučio se nakon 
rata boriti protiv komunista, bilo za političke ciljeve ili za goli život. 


Procjena brojnosti i stanja protukomunističke gerile 


Pripadnici poražene hrvatske vojske koji se nisu htjeli predati okupljali su 
se po bosanskim i hercegovačkim planinama, šumama i brdima. Okupljali su 
se u manjim ili većim skupinama koje su povremeno dobivale i neke oblike or- 
ganizacije. Oni koji su bili organizirani i koji su imali političke ciljeve prozvali 
su se križarima. Na tom je imenu inzistirala i KPJ kada ih je htjela povezati 
s Katoličkom crkvom, kompromitirati je i opravdati represivne mjere protiv 
svećenika." Križari su očekivali sukob zapadnih zemalja s komunistima, kako 
SSSR-om tako i Jugoslavijom. Nadali su se da će ih s novim imenom i znakov- 
ljem Zapad prije prihvatiti kao saveznike. Ako i nisu previše vjerovali u to, 
morali su nekako legitimirati svoju borbu i osigurati podršku barem u dijelu 
naroda. Komunisti su ih u svojim izvještajima nazivali i odmetnicima, bandi- 
tima, kamišarima, šumnjacima, a u Hercegovini najčešće škriparima. Taj naziv 
dolazi od škripova, odnosno škrapa, jama, udubina ili rasjeklina u kamenu, 
nekoj vrsti špilja gdje su se gerilci povremeno skrivali. Naziv škripari preživio 
je do danas i najrasprostranjeniji je u narodu. Zato ćemo ga i koristiti, osim 
tamo gdje oni sami sebe zovu križarima ili nekim drugim imenom. 


Prema podacima KPJ, nakon završetka Drugoga svjetskog rata na pro- 
storu BiH ostalo je oko 16 000 pripadnika poraženih vojnih formacija: među 
njima oko 8 000 četnika, 6 000 ustaša, 1 100 pripadnika muslimanske mi- 
licije, oko 500 pripadnika tzv. zelenog kadra i oko 300 pripadnika ostalih 
formacija.“'Aleksandar Ranković izvijestio je 28. ožujka 1947. na zasjedanju 
Narodne skupštine Federativne Narodne Republike Jugoslavije (FNRJ) da se 
u razdoblju od 1. ožujka 1946. do 1. ožujka 1947. predalo 1 179 gerilaca, a 
ubijeno ih je ili pohvatano 3 467. Tako je 1. ožujka 1947. u FNRJ bilo još 1 758 
gerilaca, od čega ih je u BiH bilo 643, a u Hrvatskoj 337. Krajem 1948. godine 


> Ivo LUČIĆ, “Što je (bila) Bosna i Hercegovina i tko smo (bili) mi" Status, br. 14, proljeće 
2010., 113. 

2 Zdenko RADELIĆ, Križari: Gerila u Hrvatskoj 1945-1950., Hrvatski institut za povijest 
Zagreb, 2002., 200.-203. 

"Istorija Saveza komunista BiH, knjiga 2., Institut za istoriju, Oslobođenje, Sarajevo, 1990., 
11. Bilandžić navodi podatak o 800 raspršenih grupa, ili oko 12 000 suradnika okupatora. D. 
BILANDŽIĆ, Historija SFRJ. Glavni procesi 1918.-1985., Školska knjiga, Zagreb 1985., 103. Pri- 
bližna procjena od 790 grupa s 11 000 pripadnika razbijenih poraženih vojski odnosno “bandita? 
na prostoru Jugoslavije nalazi se u monografiji Vojna bezbednost, Beograd 1986., 38. Drugačija 
procjena od oko 8 000 “grupica okorelih zlikovaca", koje su ostale nakon rata na tlu Jugoslavije, 
nalazi se u monografiji Kopnena vojska JNA III., 441. Dalje se u toj monografiji kaže kako su 
navedene grupice tijekom 1946. ubile 450 članova NOO-a. Najbolji pregled svih raspoloživih 
procjena o broju gerilaca u poslijeratnoj Jugoslaviji daje Zdenko Radelić u citiranoj knjizi. 

ostalo je samo nekoliko desetaka gerilaca.“ Ranković je i u lipnju 1956. govo- 
rio o “nekoliko desetina hiljada naoružanih odmetnika, a koji su ostali u zemlji 
i posle proterivanja okupatora“? 


Prema podacima nasljednice Ozne, Uprave državne bezbednosti (Udbe) za 
NR BiH,“ u razdoblju od 1945. do 1. svibnja 1959. u BiH ubijeno je 5 098 ge- 
rilaca, od čega je bilo 3 184 četnika i 1 914 ustaša. Osuđeno je 2 452 gerilaca, 
od čega je bilo 1 228 ustaša i 1 224 četnika. Osuđeno je i 12 861 njihovih po- 
magača, koji su označeni kao “jataci odmetničke bande", te 1 378 pripadnika 
križarskih organizacija, 411 pripadnika četničke organizacije i 513 pripadnika 
Mladih Muslimana.“ Primjetno je da je broj uhićenih i ubijenih četnika veći 
od broja ustaša — to je zato što je većina ustaša ubijena već prije u prigodi ra- 
zoružanja u svibnju 1945. i nisu ulazili u ovu statistiku. Na sastanku Oblasnog 
komiteta Odjeljenja zaštite naroda za Hercegovinu održanom 24. ožujka 1945. 
ocijenjeno je da se u Ljubuškom , nalazi oko 400 odmetnika, ustaškog zelenog 
kadra. Većinom su u manjim grupama. Prenose parole o dolasku Engleza i 
njihovom izmirenju sa Nijemcima.“ Utvrđeno je da se u posuškom srezu na- 
lazi oko 300 odmetnika, da su Hrvati u Mostaru ,većinom ustaški nastrojeni“ 
i traže propusnice za Dalmaciju“ U Čapljini je strijeljano oko 60 onih koji su 
»sposobni za vojsku a sačekali su neprijatelja tako da je bilo slučajeva strije- 
ljanja nevinih“. Strijeljanje je izvršeno kao represivna mjera. Nije se uzimalo u 
obzir jesu li strijeljani sudjelovali u ,pobuni“ nego je ,ocijenjena njihova proš- 
lost“. Navedeno je da su ,Rajko i Vojo strijeljali 30 a pustili 42.“ Čapljinaca. U 
srpnju 1945. Ozna je raspolagala informacijom da se u livanjskom srezu nalazi 
oko 200, u duvanjskom 18, a u bugojanskom 78 ,odmetnika“.?5 


U vrijeme održavanja prvih izbora u novoj Jugoslaviji krajem 1945. godi- 
ne na prostoru Sarajevskog okruga nalazilo se oko 500 pripadnika poraženih 
vojski. Od toga je bilo oko 70 pripadnika ustaških postrojbi, a ostali su bili 


2 ZRADELIĆ, Križari: Gerila u Hrvatskoj, 179. 

23 Mato RADULOVIĆ, Poslednje odmetničke grupe, Odelenje za organizaciju i stručno obra- 
zovanje službenika SSUP-a, Beograd 1963., 3. 

2 Nakon donošenja Ustava Federativne Narodne Republike Jugoslavije 31. siječnja 1946., 
reorganiziraju se obavještajno-sigurnosne službe. U ožujku 1946. od Prvog i Drugog odsjeka 
Ozne formira se pri Ministarstvu unutarnjih poslova Uprava državne bezbednosti (Udba), dok 
se od Trećeg odsjeka Ozne pri Ministarstvu narodne obrane formira Kontraobavještajna služba 
Jugoslavenske armije (KOS). 

25 NRBiH, Državni sekretarijat za unutrašnje poslove, Uprava državne bezbjednosti Saraje- 
vo, br. B-62/1., dana 7. 5. 1959., Pregled likvidiranih i suđenih neprijateljskih elemenata u Bosni 
i Hercegovini od 1945. do maja 1959. godine, upućeno Državnom sekretarijatu za unutrašnje 
poslove FNRJ, Upravi državne bezbjednosti, državnom podsekretaru, drugu Đuri Stankoviću, 
državni podsekretar Vojo Čolović. Napomena: Autor posjeduje preslike svih dokumenata koji 
su citirani u tekstu, a nije navedeno gdje se nalaze. Radi se o dokumentima koji se ne čuvaju u 
arhivima, nego su prikupljeni iz raznih rasutih i nesređenih fondova. 

% Arhiv Federacije BiH Sarajevo (dalje AFBiH), Fond KPJ, Uglješa Danilović, Prijepis ru- 
kopisnih zabilješki, Odeljenje zaštite naroda/OZNA/, Sastanak za Hercegovinu, Mostar, 24. 3. 
1945. Radi se o oficirima Ozne Rajku Vukoji i Voji Vukoviću. Napomena: u dokumentima naj- 
češće piše “odjelenju? ili ,odeljenju“ a ne odjeljenju. 

četnici.“ Republička Ozna u siječnju 1946. godine konstatira da u Sarajevskom 
okrugu ima još oko 580 “odmetnika, najviše u kotarima Foča, Rogatica, Sara- 
jevo, Sokolac, Goražde i Kalinovik.“ Tijekom prethodnog mjeseca ubijeno je 
ili se predalo njih 211. U Mostarskom je okrugu bilo 615 škripara, od čega je 
181 ubijen ili se predao. Piše i da su ustaše aktivniji, osobito u Širokom Brijegu 
te u mostarskom i ljubuškom kotaru. Prebacili su se bliže moru prema Ljubuš- 
kom, a u svojim akcijama počinili su i nekoliko ubojstava.? 


U Sarajevu je 4. prosinca 1945. održan sastanak šefova odsjeka okružnih 
odjeljenja Ozne za Bosnu i Hercegovinu. U izvještaju je konstatirano da Ozna 
za BiH ima mrežu od oko 300 registriranih suradnika, koji su najvećim di- 
jelom angažirani na uništenju “odmetničkih bandi" U zatvorima se nalazilo 
oko 1 250 osoba, većinom “odmetnika i njihovih jataka'. Navedeno je kako je s 
prvim snijegom došlo do osipanja “odmetnika čiji se broj “sveo na oko 2 700 
a možda i manje“. U izvještaju još piše: 


Ako se uništavanje odmetnika produži ovim tempom mi smatramo da ćemo ih u 
toku zime potpuno uništiti. U svim odmetničkim grupama govori se t.j. očekuje 
nova amnestija. Mi smatramo da nikakva amnestija nije više potrebna i da ćemo 
ih mi u toku zime sami likvidirati. (...) Kažnjavanje jataka dalo je u ovim kraje- 
vima dobre rezultate. Rad okružnih sudova po kažnjavanju odmetnika i jataka 
znatno se poboljšao i po ekspeditivnosti i po strogoći kažnjavanja.“ 


Vlasti su amnestijom pozivale sve one koji su se od nje odmetnuli a nisu 
počinili zločine na povratak kućama, uz jamstvo da ih neće kazneno goniti. 
Teško je procijeniti koliko je među križarima bilo onih koji su počinili ratne 
zločine. Samo malom broju se sudilo, a teško je govoriti i o regularnosti tih 
suđenja. Možemo pretpostaviti da su oni koji su počinili zločine uglavnom 
pobjegli ili su pokušali pobjeći preko granice, što dalje od Jugoslavije. Takvi 
su se rijetko organizirano vraćali. Oni koji su se skrivali u blizini svojih kuća, 
tražeći način da se vrate normalnom životu, gotovo sigurno nisu bili optereće- 
ni ratnim zločinima. To ne znači da nakon rata, u očajničkoj borbi za život, u 
uvjetima stalnih sumnjičenja, izdaja i pogibija nisu okrvavili ruke. Amnestija 
se proglašavala uglavnom onda kada komunisti nisu bili u stanju obračunati 


? Husnija KAMBEROVIĆ, Prema modernom društvu, Centar za kulturu Tešanj, Tešanj 
2000., 30.-34. Korpus narodne obrane (KNOJ) bio je neka vrsta vojne policije. Osnovan je 15. 
kolovoza 1944. 

2 BiH je nakon rata bila podijeljena na pet okruga i jednu oblast Hercegovinu. Okruzi i 
oblast sastojali su se od srezova, kako su se u BiH tada zvali kotari. Vidi ZAVNOBiH dokumenti 
1945., knj. II., Sarajevo 1968., 127.-128. 

? NR BiH, Odjeljenje zaštite naroda (OZN-a) za Bosnu i Hercegovinu, Ministarstvo na- 
rodne odbrane federativne Jugoslavije, Str. Pov. Br. 13, 12. 1. 1946., Sarajevo, Izvještaj načelnika 
OZNA za BiH, Odjelenju zaštite naroda OZNA Ministarstva narodne odbrane FNRJ Beograd. 
U potpisu Uglješa Danilović. 

* NRBiH, OZN-a, Zapisnik sa sastanka šefova odsjeka okružnih odjeljenja po referatu ustaša 
i četnika, rađen u odjeljenju OZN-e za BiH dana 4. dec. 1945. god. Upućeno Odjelenju zaštite 
naroda OZNA, Ministarstvo narodne odbrane FNRJ, Beograd. 

se s onima koji su se odmetnuli od vlasti i “sami ih likvidirati“, ili kad bi vanj- 
skopolitički razlozi nalagali režimu potrebu da dade obećanja u tom smislu. 


U studenom 1946. u travničkom okrugu bilo je oko 110 gerilaca. U mo- 
starskom okrugu registrirano ih je 409 a pretpostavljalo se da ima oko 450. U 
tuzlanskom okrugu registrirana su 154 gerilca."' Škripari u Hercegovini sve 
teže su mogli opstajati u blizini svojih kuća, a tamo su ugrožavali i svoje obitelji, 
pa su se predavali ili okupljali u grupice i sklanjali na nepristupačna planinska 
područja Vrana, Ljubuše i Čvrsnice u općinama Duvno, Posušje i Široki Brijeg. 
Jedan dio hercegovačkih škripara djelovao je na susjednom dalmatinskom po- 
dručju. U makarskom kotaru ubijeno je (i tek poneki uhićen) 262 križara. Od 
toga ih je na području Imotskoga bilo 109, Makarske 87 i Metkovića 66. Neki 
od njih bili su iz Hercegovine, a zadnji su likvidirani 1951. godine.“ 


Organizirane gerilske skupine i odmetnuti pojedinci 


U svim dijelovima BiH ostalo je onih koji su se skrivali ili borili protiv vla- 
sti očekujući sukob komunističkih zemalja sa Zapadom. U tom je smislu išla i 
dosta jaka propaganda. Komunističke vlasti odgovorile su angažiranjem jakih 
snaga Ozne, odnosno Udbe, Korpusa narodne obrane (KNOJ) te formiranjem 
dobrovoljačke milicije i akcijama čišćenja terena. U izvještaju iz jedne takve 
akcije od 1. studenoga 1945. piše da su jedinice KNOJ-a ubile “studenta prava 
ustaškog oficira propagatora na sektoru Prozora" te da su kod Konjica otkrile 
vezu “ustaškog satnika Stjepana Sičaje" koji se nalazi u prozorskoj oblasti. U 
tim je akcijama otkriveno osam letaka.?? Među navedenim je lecima i pismo 
koje je Stjepan Sičaja zvani Gegan napisao Mirku Sičaji, koji je također bio 
“pod oružjem“. Sičaja u pismu spominje da je “jučer bio s Kapulicom s kojim je 
sve u redu? te da Mirko provjeri što traže ljudi s kojima je i Ilija Ilić iz Ostrošca, 
koji je proljetos bio kod Sičaje. Uz pismo je poslao i iskaznicu Anti Grubešu.** 

Ostali leci koje je Ozna u spomenutoj akciji otkrila bili su uglavnom pro- 
pagandnog sadržaja, a potpisali su ih “Hrvatski borci križari“, “Križari iz za- 
povjedništva velebitskog križarskog zdruga" “Velebitski zdrug“. Mjesto njiho- 
va boravka naznačeno je kao “Bosanske planine“, a vrijeme je rujan/listopad 
1945. Parole na kraju letaka bile su “Živio Poglavnik i Maček" “Živio velebit- 
ski zdrug" “Za krst častni i slobodu zlatnu? “Za vjeru i dom? “Živili križar- 
ski drugovi" “U borbu za naša starodrevna prava", “Smrt kodni zna sloboda 


>» « » « 


* AFBiH, F KPJ, Uglješa Danilović, Prijepis, Udba, Sastanak sa ofic. sa terena, 5. 11. 1946. 

%* Hrvatski državni arhiv (HDA), RSUP SRH, SDS, 015-4, Banditizam od 1945.-1948., 17. 7. 
1948., V., Banditizam na neretvanskom području. 

35 Štab Bosanskohercegovačke divizije KNOJ-a, Obavještajni otsjek, Pov., broj: Službeno, 1. 
novembra 1945., Ministarstvu unutrašnjih poslova Vlade B. H./ Obaveštajnom Odelenju, Šef 
Ob. Otsjeka poručnik, Aleksandar Zelenović. 

3% Bosanskohercegovačka divizija KNOJ-a, Obavještajni otsjek, Prijepis pisma satnika Stjepa- 
na Sičaje Mirku Sičaji, bez datuma. 

narodu** Stjepan Sičaja Gegan bio je uz spomenutoga Mirka Kapulicu jedan 
od najjačih i najpoznatijih križara ili škripara u BiH. Prije rata bio je pripadnik 
Hrvatske seljačke stranke (HSS), a tijekom rata se jedno vrijeme nalazio na 
čelu općinskog narodnooslobodilačkog odbora u Šćitu. Postoje različita tuma- 
čenja razloga zbog kojih je napustio partizanski odbor i organizirao miliciju 
od oko 400 boraca s kojom je branio hrvatska sela u Rami.* Najčešće, a i naju- 
vjerljivije, objašnjenje je ono po kojem se Sičaja usprotivio politici KPJ prema 
hrvatskome narodu i suprotstavio se “novom turskom zulumu* u Rami.?“ Po- 
stoji i verzija da je pronašao dopis KPJ u kojem ga sumnjiče i predlažu njegovu 
likvidaciju, kao i tumačenje da je to bila podvala Gestapoa. Pripadnici Ozne 
pregovarali su tijekom 1944. godine sa Sičajom da zajedno sa svojom milici- 
jom prijeđe u partizane, što je on odbio. Sičaja je ubijen u Zlopolju na obron- 
cima Ljubuše 8. studenoga 1945., a prije toga su poginula i dva njegova sina.?* 


Zapovjedništvo križarskog korpusa Kralj Tomislav, koji se nalazio na pro- 
storu između Tomislavgrada, Posušja i Širokog Brijega, proglasilo je 5. listo- 
pada 1945. mobilizaciju, ali nije primijećen značajan odaziv. U izvještaju par- 
tijske organizacije iz Posušja za listopad 1945. piše da se nitko nije odazvao 
na mobilizaciju, ali i da je “ustaško djelovanje na terenu prilično jako", pa su 
i oni prinuđeni pojačati svoje akcije.“ Iz izvještaja nastalog u prosincu 1945. 
u Sreskom komitetu (SK) KPJ u Posušju vidi se na koje se sve načine Partija 
borila protiv škripara i kako je postupala s njihovim obiteljima. Vidljiv je i 
odnos prema fratrima odnosno Katoličkoj crkvi. U spomenutom izvještaju uz 
ostalo piše: 


Škriparske bande koje se nalaze na terenu svakim su danom slabije tako se od 
prošlog sastanka do danas prijavilo 15 škripara a na njih je najviše utjecalo što im 
se familijama zabranila hrana. Može se konstatovat daje stanje još uvijek najgore 
u samom mjestu Posušju gdje su se izvjesni reakcionari povezali sa fratrom i ile- 
galno rade protiv N.O.P. tako osnivanjem radničko-namješteničke zadruge koja je 
omogućila šverc pojedincima zapaža se od strane gostioničara zajedničko nastu- 
panje protiv N.O.P. Mase prilično dobro nadolaze ali jaki utjecaj fratra sa svojom 


35 Štab Bosanskohercegovačke divizije KNOJ-a, Obavještajni otsjek, Pov., broj: Službeno, 1. 
novembra 1945., Ministarstvu unutrašnjih poslova Vlade B. H., Obaveštajnom Odelenju, Šef 
Ob. Otsjeka poručnik, Aleksandar Zelenović. Letci u prilogu dokumenta. 

* “Gegan?i “Bio sam Geganov vojnik" Ramski zbornik, Ramska zajednica - Zagreb, Zagreb 
2000., 129.-134. 

7 ZRADELIĆ, Križari: Gerila u Hrvatskoj, 429. 

? NR BiH, OZN-a, Izvješće Bude Miličevića upućeno Uglješi Daniloviću od 19. 10. 1944. 
Vidi , Dezerter lovi ubice; kako je uništena ustaško-križarska banda Mirka Kapulice“ Svijet (Sa- 
rajevo), broj 195., nastavak drugi, 23. veljače 1962., str. 12.-13. Vjerojatno se radi o komunistič- 
koj propagandi, jer je prikazano da je spomenuti dokument krivotvorina koju je Sičaji podmet- 
nuo Gestapo uz pomoć fratra i dvije časne sestre. 

? Arhiv Hercegovačko-neretvanske županije/kantona, Mostar, nekadašnji Arhiv Hercegovi- 
ne u Mostaru (dalje AH), Mostar, SK KP Po/K1-Ia-1, Sreski komitet KPJ Posušje, Izvješće, 4. 10. 
1945. 

lažnom propagandom još uvijek koči pravilnu razvitku i učvršćivanju N.O.P. u 
ovom kraju.“ 


Prema dokumentaciji KPJ iz Posušja na njihovu terenu bilo je 11 škripar- 
skih odnosno križarskih grupa. Pod utjecajem ovih grupa osnovana je u Po- 
sušju 1946. godine križarska organizacija s desetak ljudi, koja je zahvaćala sela 
Batin i Osoje, a postojala je i veza s organizacijama u Imotskom i Splitu. Poslije 
je osnovana i druga križarska organizacija koja je zahvaćala sela Batin, Osoje, 
Čitluk, Vinjani, Zagorje i Tribistovo. Ova je organizacija imala 75 članova. Na 
čelu obiju organizacija bio je Stipe Brekalo zvani Nević. Uz njih su bile aktivne 
i grupe “Tolerija? iz Čapljine, Nenadića iz Imotskog, grupa “Inđila* iz Tribi- 
stova, Reze Ivande iz Sutine, Pere Bage iz Posušja, Drage Koštre iz Vira, Petra 
Ljubića-Ćutića, Vinka Škrobe i Stipe Brekala-Nevića iz Širokog Brijega.“! 

Posuške su vlasti kao poseban uspjeh isticale uhićenje Pere Bage u ožujku 
1946. godine, jer su vjerovale da ima utjecaj na narod.“ Zadnja grupa od sed- 
morice križara u Posušju strijeljana je 1947. godine. Prilikom akcija Udbe uhi- 
ćeno je oko 100 ljudi optuženih za suradnju s križarima (jatakovanje). Mnogi 
su osuđeni na zatvorske kazne.“ Tako je Jure Ćorić iz Zagorja (danas općina 
Posušje) optužen u lipnju 1948. zbog jatakovanja, odnosno veze s Dragom 
Koštrom, Božom Budimirom i vođom križarske skupine Matom Borasom iz 
Vira. Po optužnici Ćorić se s križarima povezao tijekom 1947. godine preko 
“poznatog odmetničkog jataka" Ivana Marića zvanog Bili iz Zagorja, koji je 
strijeljan 1947. godine.“ 


Spomenutu grupu ,Nenadića iz Imotskoga“ vodio je bivši ustaški poruč- 
nik Ivan Nenadić zvani Pećinović iz Gornjih Vinjana. S njim su bili i Luka, 
Mate, Petar i Stipe Nenadić. Oni su pripadali skupini Nenadić-Medvidović od 
sedamdesetak članova, koja je djelovala u Imotskoj krajini i Hercegovini. Braća 
Mate i Petar Medvidović poginuli su krajem 1945. godine. Ivan Nenadić stri- 
jeljan je zajedno s bratom Stipom u Imotskome 16. svibnja 1946. U njihovoj 
skupini bili su jedno vrijeme i hercegovački križari Benko Penavić, Mariofil 


“AH Mostar, SK KP Po/K1-Ia-1., SK KPJ Posušje, 16. 12. 1945., Izvješće OK KPJ za Her- 
cegovinu Mostar. U izvješću je utvrđeno da je Slavko Starović, bivši sekretar pri opunomoćstvu 
Ozne, otišao u Partizansku gimnaziju u Sarajevo. 

“1 AH, SKSK Mostar, 1961.-1966., Analiza o političkom stanju na terenu, Posušje, svibanj 
1961., (nesređena građa). Građa o križarskim grupama u BiH nije dostupna. U posjedu je MUP- 
a Federacije BiH koji s nje nije skinuo oznaku tajnosti. Tako da za sada o ovoj temi uz rasuto 
i nesređeno gradivo iz raznih izvora možemo pisati na temelju izvještaja općinskih komiteta 
SK. Ona su pisana na temelju dokumentacije stanica milicije i sekretarijata Narodne obrane, te 
“zapažanja“ sudionika događaja, stoga ih moramo uzeti s rezervom. Imena su često pogrešno 
napisana, pa tako umjesto grupa Drage Koštre piše “grupa Koštre Dragića" Moguće je da ima još 
sličnih grešaka. 

“* AH, SKSK BiH, Posušje, 1945.-1947., Inv. Br. Kut. 1., prepiska 1946. g., OK KPJ za Herce- 
govinu Br. 910/46., SK KPJ Posušje br. 44, 27. 3. 1946., OK KPJ za Hercegovinu Mostar. 

# AH, SKSK Mostar, 1961,-1966., Analiza o političkom stanju na terenu, Posušje, svibanj 
1961. 

“* Okružno javno tužilaštvo u Mostaru, br. B. 413./48., Mostar, 25. 6. 1948. 

Mandić, Božo Mandić, Zvonko Brnadić zvani Mostarac i drugi. Kada su bili 
ugroženi u Imotskoj krajini, prebacili su se na Vran i pridružili Mirku Kapu- 
lici.“ 

Mirko Kapulica, rođen je 1912. godine u obitelji Ivana i Ive (rođene Kolak) 
iz Prisoja (Tomislavgrad). Jedan je od najčuvenijih hrvatskih gerilaca iz Bosne 
i Hercegovine. U prosincu 1941. godine prijavio se u Zagrebu na dočasnički 
tečaj te je od siječnja 1942. kao ustaški vodnik raspoređen u Poglavnikov tje- 
lesni sdrug (PTS). U Prisoju su ga 1942. uhitili i razoružali Talijani. U lipnju 
1943. u Zagrebu je iz osvete ubio svoga susjeda Božu Ljubičića (i ranio Petra 
Ćavarušića) koji mu je 1936. godine ubio brata Antu. Osuđen je na 7 godina 
zatvora, ali je nakon tri mjeseca amnestiran i pušten. U ožujku 1944. uhićen je 
zbog vrijeđanja poglavnika i države. Ubrzo je pušten i otišao je u Prisoje gdje 
je organizirao miliciju koja je brojala i do 600 ljudi. Na suđenju je tvrdio da je 
miliciju osnovao kako bi spriječio Nijemce da regrutiraju duvanjske mladiće u 
SS Handžar diviziju. 

U proljeće 1945. u Konjicu je ubio svoga milicionara Pavkovića jer ga je 
zatekao u pljački. Bio je sumnjičen i uhićen od Maksa Luburića u Sarajevu. 
Pred partizanima se povukao do Dravograda. Nije se predao nego se odlučio 
vratiti u Duvno. Prilikom povratka, na Vlašiću su ga ranili četnici, a krili su ga i 
liječili muslimani. Čim se oporavio vratio se u duvanjski kraj i opet počeo sku- 
pljati ljude. Partizani su ga prvi put uhitili 23. prosinca 1945. u selu Potubolja 
(nedaleko od Tomislavgrada). S njim je bio Dane Beno, koji se ubio da ne bude 
zarobljen. Kapulica je neko vrijeme boravio u zatvorima u Travniku i Mostaru. 


Prilikom transporta vlakom, u travnju 1946. godine, pobjegao je vezan na 
stanici u Slavonskom Brodu. Nakon toga kretao se na prostoru između Radu- 
še, Vrana, Čvrsnice i Zavelima, pa do Biokova i Kamešnice. U njegovoj grupi 
bili su: Mijo Škaro, Božo i Stipe Marković, Ivica Marijanović, Benko Penavić, 
Niko Filipović, Jozo Kovačević, Mijo Landeka, trojica Ličana čija imena nisu 
zabilježena, kao i izvjesni Tono i Mijo. U svibnju 1947. spojili su se s grupom 
Drage Koštre u kojoj su bili Božo Budimir, Mate Boras, Ante Čamber i Ilija 
Križić. Priključila im se i dalmatinska grupa u kojoj su bili: Ante Meter, Pero 
Lažeta, Ivan Kegalj i Nedjeljko Piplica, a zatim i Zvonko Bernardić. Radi ja- 
čanja i širenja organizacije te jačanja dojma kod pomagača u ljeto 1948. godi- 
ne osnovali su ,Prvu Hrvatsku diviziju kralja Tomislava“. Piplica je izrađivao 
oznake, a Stipe Sičaja Gegan je obavijestio Kapulicu da se nazovu križarima. 


Pomoć jataka kojih je ukupno bilo oko 120 nije bila dostatna. Progonjeni i 
u stalnoj borbi s vlašću, pripadnici Kapuličine milicije počinili su niz ubojstava 
i pljački. Motivi nekih od njih su poznati, dok za većinu možemo samo na- 
gađati. Žrtve su uglavnom bili komunistički aktivisti, osobe sklone režimu ili 
osumnjičeni za špijunažu i izdaju. Antu Krajinu i Antu Ćurića ubili su u ljeto 
1944. godine nakon što su saznali da za Nijemce prikupljaju podatke o miliciji. 


#5 Ivan GABELICA, “Križari-hrvatski pokret otpora u Imotskoj krajini 1944.-1951. (1I.)?, 
Politički zatvorenik, br. 123., lipanj 2002., 27.-31. Više vidi HDA, Banditizam, V. 

Kod njih su pronašli i njemačke legitimacije. To je očito bilo vezano za prisilnu 
mobilizaciju koju su Nijemci tada provodili u duvanjskom kraju. 

U jesen 1944. godine Kapulica je ubio Marka Bilića iz Letke jer je svojevolj- 
no napustio postrojbu. Kapulica je tvrdio da je Bilić bio pripadnik njegove mi- 
licije. Kapuličini ljudi ubili su svoga pomagača Ivana Bajku Vidovića. U listo- 
padu 1945. ubili su Jelu Kotarac i njenog sina Franju koji je završio Gimnaziju 
u Sinju i spremao se za studij. U srpnju 1947. godine ubili su dvojicu drvosječa 
na Ljubuši koji su radili u sklopu Seoske radne zadruge (SRZ). U kolovozu 
1947. u mjestu Malovan presreli su autobus koji je vozio na liniji Livno — Bu- 
gojno, ranili su dvojicu oficira Jugoslavenske armije (JA) koje su zatim skinuli, 
oduzeli im osobne stvari i pustili ih, a autobus zapalili. 

Puštanje oficira koji su bili i odlikovani izazvalo je nepovjerenje u skupini. 
U izjavi koju je dao javnom tužilaštvu u Mostaru Mirko Kapulica je naveo da 
je 16. kolovoza 1947. u mjestu Vaboč pod Vran planinom osobno ubio svoje 
suborce Dragu Koštru i Miju Škaru jer se bojao da će oni ubiti njega. Ubojstvo 
je pripisao JA, ali su ga uskoro Koštrini ljudi napustili. Bio je to početak kraja 
Kapuličine skupine. Mirko Kapulica uhićen je 3. rujna 1950. u Voštanima u 
sinjskoj općini.“ 

Pred Okružnim sudom u Mostaru osuđen je 30. prosinca 1950. na smrt 
vješanjem. Zajedno s njim osuđeni su i njegov brat Tadija Kapulica te njihovi 
pomagači: Bono Čeko, Ilija Đurić, Vinko Ćurić, Nikola Braovac, Ivan Miloloža 
i Ante Voloder.“ Način izvršenja kazne nad Kapulicom je preinačen i on je 18. 
travnja 1951. strijeljan u Mostaru.“ Objašnjavajući istražiteljima Udbe razloge 
odmetanja Kapulica je rekao: 


Cilj moga odmetanja u šumu bio je da sačuvam svoj život i radi toga gajio sam 
kod sebe nadu da će doći neka amnestija na osnovu koje bi mogao povratiti se 
svojoj kući, a s druge strane kako sam saznavao od svojih jataka o medjunarodnoj 
situaciji pretpostavljao sam da bi moglo biti do rata i rušenja postojećeg uredjenja 
u našoj zemlji i da bi na taj način mogao dobiti slobodu i garanciju svoga života. 
Meni je bilo potpuno svejedno od koga bi tu slobodu mogao dobiti bilo da se radi 


“  Oblasno javno tužilaštvo u Mostaru, Odjelenje bezbjednosti, broj 610/50., Zapisnik o sa- 
slušanju okrivljenika, Mostar, 18. 12. 1950., istražitelj Muhamed Mirica, zapisničar Dušan Pudar; 
Saslušanje rađeno u Odelenju OZN-e za okrug Travnik dne 2 januara 1946 godine, Zapisnik, 
br. 317/46. Okružni sud u Mostaru, broj K.312/50., Presuda, 30. 12. 1950., Predsjednik vijeća 
Vojislav Spajić, zapisnik Merzuk Pehlivanović. Vrhovni sud NR BiH, Kž: 86/51., Sarajevo, 9. 2. 
1951., Presuda, Predsjednik vijeća Engel Juž. O Kapulici piše i Marinko G. POLIĆ, ,Od Mostara 
do Bleiburga“, Povlačenje 1945., krivci i žrtve, ZIB mladost-Omega, Zagreb, 2000., 121.-122. U 
obitelji M. Kapulice sačuvana je predaja da on uopće nije bio u zatvoru nakon ubojstva Ljubiči- 
ća, već je poslan u Rostock u Njemačku na posebnu obuku. 

47. Okružni sud u Mostaru, br. K: 312./50., Presuda, Mostar, 30. 12. 1950. 

“Zapisnik o izvršenju smrtne kazne nad osuđenikom Mirkom Kapulicom, sačinjen 18. trav- 
nja 1951. Kazna je izvršena 18. 4. 1951. u 20 sati u mjestu Bišće pokraj Mostara, u nazočnosti 
povjerenika OUP Ljube Zurovca, zamjenika ravnatelja okružnog zatvora Milovana Bursaća, li- 
ječnika Ibre Dadića i zapisničara Muhameda Rudana. 


642 


IVICA LUČIĆ, Hrvatska protukomunistička gerila u BiH od 1945. do 1951. ČSP, br. 3., 631.-670. (2010) 


o Italijanu, Švabu, Englezu i Amerikancu iako bi istina najvolio tu slobodu dobiti 
od svoga vlastitog naroda.“ 


Mirko Kapulica bio je zadnji škripar “od imena" Zatvarali su ga ustaše, 
Talijani i partizani. Pratili su ga Nijemci, ranili četnici te konačno osudili i stri- 
jeljali komunisti. A on je htio ,svoju slobodu“ i , garanciju za život“. Za jedne 
je bio bandit, a za druge mitski junak. Iza njega su ostale brojne priče, pjesme, 
nagađanja i legende, ali i mnogi mrtvi. Nakon njega više nije bilo organiziranih 
hrvatskih škriparskih skupina u BiH.“ Ostali su još pojedinci ili manje grupi- 
ce koje su bile “bunkerisane* odnosno potpuno neaktivne, usredotočene na 
preživljavanje. Posljednji iz Kapuličine skupine ostao je Nedjeljko Piplica (rođ. 
1928.) iz Zmijavaca, koji je uhićen 24. rujna 1951. i od Okružnog suda u Splitu 
osuđen na smrt. Strijeljan je 20. lipnja 1952." 


Nakon što su komunisti preuzeli vlast u Ljubuškom ubili su najmanje 107 
ljudi pod optužbom “sudjelovanja u bandi i špijunskim organizacijama". Ubi- 
jeni su uglavnom ugledniji i imućniji ljubuški Hrvati koji se nisu povukli s 
ustašama vjerujući u svoju nedužnost prema novoj vlasti. Još 446 Ljubušaka 


*  Oblasno javno tužilaštvo u Mostaru, Odjelenje bezbjednosti, broj 610/50., Zapisnik o sa- 
slušanju okrivljenika, Mostar, 18. 12. 1950., str. 12. 

5" U Hercegovini se mogla čuti pjesma: “Berlin pao Roško Polje nije u njemu se Kapulica 
krije? Škripari suu Hercegovini dugo vremena, praktično sve do devedesetih i pada komunizma 
imali mitski status. Kružila je priča o “mitraljezu-šarcu* koji na Badnju večer, uvijek s drugog 
brda, puca rafale. Milicija ga je tobože tražila, ali ga nije uspijevala pronaći. To se u onom ve- 
ćem dijelu hrvatskoga naroda u Hercegovini, koji je bio suprotstavljen komunistima, tumačilo 
kao znak da još uvijek postoje oni koji će, kada dođe vrijeme, započeti borbu za slobodu. Nije 
nemoguće da je poneki mitraljez i postojao i pucao, ali su mit i priča o njemu bili prenaglašeni. 
O pjesmama koje su spjevane o škriparima vidjeti Anđelko MIJATOVIĆ, Ganga, pismice iz 
Hercegovine, Imotske krajine, od Duvna, Livna i Kupresa, Naša ognjišta, Tomislavgrad, 2004., 
316.-317. S druge strane komunistička vlast je nastojala što više ocrniti Kapulicu. U tom smislu 
objavljen je u šest nastavaka, već spomenuti feljton ,Dezerter lovi ubice; kako je uništena ustaš- 
ko-križarska banda Mirka Kapulice“ u sarajevskom tjedniku Svijet, počevši od 16. veljače 1962. 
Radi se o tipičnom propagandnom materijalu punom neistina i konstrukcija. Obitelji Mirka i 
Tadije Kapulice bile su sustavno terorizirane. Više puta su pretresani i opljačkani, preseljavani 
u sela kod Bosanskog Grahova, Glamoča, Kupresa. Od devetoro Tadijine djece (sedam sinova 
i dvije kćeri) preživjelo je smo dvoje (sinovi Krunoslav i Marinko). Ostali su umrli od stalnog 
maltretiranja, loših životnih uvjeta, neuhranjenosti, hladnoće i nedostatka lijekova. Udbaši su 
Tadijinog sina Krunoslava, rođenog u prosincu 1934., kao dječaka više puta vodili na strijelja- 
nje, tražeći od njega da im kaže gdje mu je otac. Natjerali bi ga da sam sebi kopa grob, zapucali 
mu iznad glave i pustili ga. Mirko je imao dvije kćeri Maricu rođenu 1944. (udana Dujmović) 
i Danicu rođenu 1942. koja je umrla 1947. godine. Mirkova supruga Iva (rođ. Ivančić) umrla 
je na prvu godišnjicu njegove smrti. Ovo su podatci dobiveni u razgovoru s članovima obitelji 
Kapulica. 

*"" Odelenje UDB-e za Oblast Dalmaciju, Zapisnik o saslušanju Piplica Nedjeljka od 25. 9. 
1951., Zapisnik o saslušanju N. Piplice od 26. 10. 1951. (Istražitelj Milo Vlahov). Zapisnik o 
saslušanju N. Piplice od 6. 11. 1951. Prezidijum Narodne skupštine FNRJ, Odluka o neuvaža- 
vanju molbe za pomilovanje, 13. 6. 1952. MUP, Udba, Split, br. 1738., 8. 7. 1952. dopis Udbi u 
Imotskom (major Marko Čolak). 

osuđeno je za djela “protiv države i naroda*** Dio njih odlučio je ne predati 
se, pa i suprotstaviti se oružjem. Poznatiji škripari u Ljubuškom bili su Danko 
Dugandžić, Ferdo Terkeš (rodom iz Stoca), Ivan Milas i Ante Buljan Klapirić iz 
Imotskoga. Divizijski vojni sud osudio je Andriju Jurkovića iz Studenaca na 15 
godina zatvora s prinudnim radom i gubitak političkih i građanskih prava jer 
se 10. prosinca 1945. pridružio Milasovoj skupini koja se sastojala od 9 do 15 
članova. Jurković je jedno vrijeme bio u grupi s Ferdom Čerkezom i Markom 
Soldom. Na suđenju je izjavio da se odmetnuo jer se bojao da će ga ubiti voj- 
nici KNOJ-a koji su od njega tražili da im pokaže put do Hardomilja. Umjesto 
da krene s njima, uzeo je pušku koju je bio sakrio i pridružio se škriparima.? 
Komunisti iz mjesne ćelije Klobuk izvijestili su u ožujku 1946. godine da je 
opažen Jozo Musa s još dvojicom škripara. Dogovoreno je da se motri na Mu- 
sine kuće, kao i kuću škripara Luke Dumandžića i njegove sestre.** U svibnju 
1946. mjesna ćelija u Vitini preuzela je obvezu pronaći gdje se skriva Nikola 
Vukšić (Matin) iz Gornje Vitine. Jedna članica ćelije dobila je zadatak “da pro- 


matra i prati kretanje banditski nastrojene Pere Majić žene Mijine"*? 


Ante Buljan je ubijen u Cernu kod Ljubuškog 6. siječnja 1948. Udba je 
tada uhitila i gvardijana franjevačkog samostana na Humcu kao “jataka koji se 
je dopisivao s banditom Buljanom'* U izvještaju poslanom iz SK KP] Ljubuški 
Pokrajinskom komitetu KPJ u Sarajevo ožujka 1948. godine piše: 


3" AH, SKSK Mostar, 1961.-1966., Stanje i problemi opštine Ljubuški, OK SK BiH Ljubuški, 
br. 138, dat. 30. 05. 1958. Općinsko vijeće Ljubuški osnovalo je krajem 2009. Povjerenstvo za 
obilježavanje i uređivanje grobišta 2. svjetskog rata i poraća. U srpnju 2010. počeli su radovi i 
istražena je jedna od 4 masovne grobnice zvana Tomića njiva. Na njoj su pronađeni tjelesni osta- 
ci 28 osoba. U listopadu iste godine započeto je istraživanje druge masovne grobnice na lokaciji 
Bare, u kojoj su u prvom tjednu pronađeni tjelesni ostaci 9 osoba. 

"Divizijski vojni sud u Mostaru, br. K: 772/46., 3. 11. 1946., Presuda, predsjednik kapetan 
Drago Pušelja, sekretar Vlado Markoč. U Presudi piše da je imao vezu s jatacima Vickom Mati- 
ćem, Stojkom Miličevićem iz Međugorja te Zorom Grizelj i Vesom Šoše iz Predgrađa (Ljubuš- 
ki), o kojima će poslije još biti riječi. Nakon odležane dugogodišnje zatvorske kazne, Andrija 
Jurković je ubio ženu iz susjedstva koja ga je izdala i ponovno se vratio u zatvor. U materijalu 
HDA, Banditizam od 1945.-1948., spominje se Ivan (Ivica) Milas pok. Vice rođ 1912. u Čapljini, 
djelovao u sklopu ,Hrvatske križarske bojne“ na prostoru Hercegovine i neretvanskog područja. 
Ubijen 6. rujna 1946. u akciji Udbe u Metkoviću. Akciju su vodili Slavko Andrijašević, Petar 
Bebić i Ivan Ivanković. 

“* AH, SKSK Ljubuški, K7.-IV.-(4.-10.), Zapisnici sa sastanaka Partijskih ćelija 1946., Mjesna 
ćelija Klobuk, 28/3., broj 6/46., Izvješće sa sastanka održanog 27. ožujka 1946. u Klobuku. Jozo 
Musa ubijen je u veljači 1947. kod Širokog Brijega. Vidi Spomenica ljubuškim žrtvama, ur. Flori- 
jan Boras, Općinsko vijeće Ljubuški, Ljubuški 1998., 134. 

" AH, SKSK Ljubuški, K7.-IV.-(4.-10.), Mjesna ćelija Vitina, 30. 5. 1946., Izvješće sa sastanka 
održanog 24. 5. 1946. Zanimljivo je da su komunisti tražili Nikolu Vukšića koji je nestao na križ- 
nom putu, a zadnji je put viđen kod Celja u svibnju 1945. Vidi Spomenica ljubuškim žrtvama, 363. 

** 1. GABELICA, “Križari-hrvatski pokret otpora" 27. U dokumentaciji OKKPJ Ljubuški nije 
zabilježeno ime križara Buljana. Spominje se samo prezime. Ali može se sa sigurnošću ustvrditi 
da se radi o Anti Buljanu Klapiriću jer je navedeno da je ubijen u Cernu 6. 1. 1948. Što se tiče 
Ivana Milasa, po svemu sudeći postoje dvojica. Jedan iz Imotskoga i jedan iz Čapljine. Usporedi 
Z. RADELIĆ, Križari gerila u Hrvatskoj, 413. 

57. Sreski komitet KPJ Ljubuški, broj 88/48., 7. 2. 1948., Izvještaj za mjesec januar 1948. 

Po pitanju likvidacije bande, nije bilo nekih većih uspjeha sem slučaja u selu Vaša- 
rovićima, gdje se je bio sklonio i sakrio bandit Marko Luburić, koji je bio nedav- 
no uhapšen od strane organa UDB-e, kao suradnik nedavno likvidiranog bandita 
Buljana i koji je nedavno uspio pobjeći iz zatvora UDB-e u Ljubuškom. Međutim 
drugovi iz Partijske ćelije Grab i Vašarovići, saznali su da se bandit Marko Luburić 
krije u selu Vašarovići kod nekih svojih rođaka, blokirali su kuću u kojoj je bio 
Marko Luburić koji je u tom momentu pokušao da bježi, međutim drugovima iz 
Graba i Vašarovića uspjelo je da ga likvidiraju prilikom pokušaja bjekstva.?? 


Jedinice Udbe i KNOJ-a nisu bile dostatne za obračun sa škriparima i pasi- 
vizaciju Hrvata u Hercegovini." Zato je KPJ po hercegovačkim selima formi- 
rala i dobrovoljačke milicije, sastavljene od svojih članova, kandidata za prijam 
u Partiju i skojevaca. Radilo se uglavnom o domaćim ljudima, koji više nisu 
mogli natrag kada bi ubili koga od škripara. Mržnja obitelji ubijenih, kao i 
većine naroda, prema njima i strah od osvete čvrsto je vezao njihovu sudbinu 
uz KPJ. Oni su poslije bez pogovora obavljali sve zadaće, budno motreći na 
svoje neprijatelje, odnosno neprijatelje Partije, koja je na taj način dobivala 
svoje ljude u neprijateljskom kraju. Te veze obično su bile motivirane materi- 
jalnim interesom i ambicijama, a ne ideologijom. Nepoznavanje terminologije 
i osnovnih elemenata ideologije za koju su se novoprimljeni komunisti tobože 
borili znalo je biti i komično. U izvještaju sa sastanka Mjesne ćelije Grab odr- 
žanog 8. lipnja 1947. i upućenom Sreskom komitetu KPJ Ljubuški piše: 


Predložen je dnevni red gdje je jednoglasno usvojen i prešlo se je na prvu tačku 
dnevnog reda, gdje je drug marinović izložio, da drugovi komunisti nemaju kon- 
spiracije medju vanpartijskim masama i masi da poznaju kada će biti partijski 
sastanak i koje su sve naši komunisti, radi toga što drugovi nemaju konspiracije i 
opili su se uspjesima, već bi trebalo da kada se ide na sastanak, da se neprimjetno 
odlazi jedan po jedan ili po dva do tri druga, a ne kao što je do sada u grupi do 10 
drugova idu na sastanak i mase otvoreno govore odoše komunisti na konferenciju 
i poslije se ufate neki razni antifašisti i saznaju svakog pojedinca i čak podju u 
pratnju i interesuje ih tko je sve tu i onda klevetaju i šire vijesti ovaj komunist onaj 


"AH, SK BiH, Ljubuški, 1946.-1949., Opšti spisi, kut. 2, SK KPJ Ljubuški, br. 148/48., dana 
7.11. 1948. )Izvještaj za mjesec februar 1948. god, Pokrajinskom komitetu KPJ Sarajevo. 

" Opštinski komitet SK BiH, Ljubuški, Broj: 158/65., dana 22. 11. 1965., Kadar koji se nalazio 
na političkim funkcijama u vremenu od 1945.-1965. god. Oficiri Ozne i Udbe bili su: Mustafa Fa- 
zlagić, Ćazim Dizdarević, Ante Barbir-Kralj, Risto Ružić, Krešo Šimić, Damjan Bošković, Cvitan 
Zorić, Milan Tuka, Pero Primorac, Drago Markić, Đemo Novo, Krsto Polić, Salko Konjhodžić, 
Haso Fazlinović, Mirko Grgić, Ivan Mihaljević, Vice Šalinović, Srećko Primorac, Ante Stupalo, 
Tadija Galić, Stanko Barbarić i Vlado Dodig. Šefovi Ozne, odnosno Udbe u Ljubuškom bili su: 
Pero Jelčić, Marijan Primorac, Ivan Granić, Jovo Vujinović, Vlado Radanović, Ante Primorac, 
Jure Granić i Franjo Crnjković. U dokumentima se još spominju: Branko Bibić, Boško Ivetić, 
Pantelija Atlagić, Vinko Petrović i zapisničarka Aiša Čerić. Komandiri milicije u Ljubuškom 
bili su: Maksim Kojović, Slavko Mićunović, Slavko Golub, Jozo Bubalo i Ivan Gagro. U Vitini 
komandiri su bili: Jure Tolj, Todor Došlo i Blagoje Šešlija. U strukturi milicije u navedenom raz- 
doblju bilo je 11 Srba, 14 Hrvata (od čega samo jedan Ljubušak) i 5 muslimana. U dokumentima 
se spominju: Jovo Ćuk, Stipe Semren, Šefik Mesihović, Slavko Vukašinović, Vukašin Skočajić, 
Boško Okuka, Stevo Mitrović. 

ovaki onaki i.t.d. i predložio je drug da se ne priča medju raznim reakcionarima, 
koje nije u stanju ubjediti svaki komunista, jer su razni elementi iskusni politike 
i dešava se da ubjede jednog komunista, a zato što je njih više i on se pokoleba i s 
tim se prave greške i lakše dobivaju ostale antifašiste k sebi. Dešavalo se je da su 
antifašisti saznavali što se je zaključivalo na našem sastanku, gdje Bajalovka otvo- 
reno govori da je Vlado Vujević na sastanku po organizacionom govorio da što se 
ista ne primi u partiju i rekla je da nije tu Pere i Marinovića, ja bih se uvukla oni 
meni smetaju da ja nisam u partiji i.t.d.S* 


Osim razine pismenosti iz izvještaja je vidljivo da lokalni novoprimljeni 
komunisti ne razlikuju fašiste i antifašiste. Primjetna je jaka želja pojedinaca 
za uključenje u Partiju, kao i nesigurnost članstva i nastojanje da se zaštite od 
vanjskih utjecaja. Situacija je bila različita od mjesta do mjesta i od čovjeka 
do čovjeka. Dok su neki bili spremni učiniti sve što se od njih traži, pa i ubiti 
prvog susjeda ili rođaka, bilo je slučajeva da su neki članovi KPJ žalili, čak 
i oplakivali ubijene ,jatake“ U Čerinu su neki članovi KPJ pravdali uhićene 
tvrdeći da se radi o nevinim ljudima, pa su se za njih i službeno zauzeli. Takvo 
ponašanje proglašavano je oportunizmom, izazivalo je sumnje i kritike. Draga 
Šoljić i Blaž Bušić kritizirali su u siječnju 1946. Ludviga Zadru jer je ,plakao za 
ustaškim jatacima kada ih je naša vojska ubila u Donjim Mamićima“." Umje- 
sto sažaljenja, trebalo se do krajnjih granica založiti u borbi protiv neprijatelja 
i upotrijebiti sva sredstva. U izvještaju koji je Sreski komitet SK] Široki Brijeg 
poslao 6. kolovoza 1946. svim partijskim ćelijama na terenu piše: 


Komunisti na terenu treba da što bolje razviju obavještajnu službu, tu treba kori- 
stiti najprije svoju familiju, bližu rodbinu pa zatim sve dobre simpatizere na terenu 
koji ako im se vješto pristupi hoće da vam pomognu. 


O stanju u partijskim ćelijama te uvjetima i načinu na koji su pojedini 
Hrvati u Hercegovini stjecali povjerenje Partije govori i informacija koju je 
izradio Organizacijski sekretarijat Centralnog komiteta SK BiH, u Sarajevu: 


Proces političke diferencijacije u hrvatskim masama, pa prema tome i izbor aktivi- 
sta (članova SK i funkcionera raznih političkih i društvenih organizacija) vršen je 
u teškim i složenim uslovima. Sve je to imalo i vidnog odraza na sastav organiza- 
cija i rukovodstva kao i na političku fizionomiju pojedinih aktivista. Prije svega u 
znatnom broju sela osnovni kriterij za prijem u Partiju i izbor u rukovodstva bila 
je spremnost pojedinaca da se bore protiv bandi koje su nekoliko poslijeratnih 
godina aktivno djelovale na nekim područjima. Dalje spremnost pojedinih ljudi 
da u život sprovode pojedine mjere, u prvom redu privredne, za koje se može reći 


% AH, SKSK Ljubuški, 1946-1951., K7-IV-a-(11-25), Zapisnici sa sastanaka Partijskih ćelija 
1947., Mjesna ćelija Grab, broj 54., 14. 6. 1947. 

S AH, SK SK Lištica, Materijali sa sreskih konferencija, K1.-1a, Zapisnik sa prve Sreske par- 
tijske konferencije održane 3. 1. 1946. u Širokom Brijegu. 

% AH SKSK Lištica, Materijali sa sreskih konferencija K1-1a, SKKPJ Š, Brijeg, 8. 8. 1946., 
178/46. 

da nisu uvijek bile popularne. Njihovo dosljedno sprovođenje često je značilo i 
zamjeriti se sa masom ljudi — naročito sa onim koji nisu čvrsto stajali na našim 
pozicijama. 


Borba KPJ protiv škripara imala je najmanje dva cilja: uništiti svaku opa- 
snost po svoju vlast i po osobnu sigurnost članova Partije, a opasnost su pred- 
stavljale naoružane grupe i pojedinci na terenu. Njihovo uništenje demonstri- 
ralo je snagu nove vlasti i osiguravalo političku stabilnost. S druge strane u 
hrvatskim krajevima u kojima Partija nije imala znatnija uporišta organizira- 
nom prisilnom masovnom hajkom naroda na škripare događala se diferenci- 
jacija. Do tada prilično kompaktna masa dijelila se na one koji su ustrajavali u 
potpori škriparima, te na taj način ostajali na starim političkim pozicijama, i 
one koji su sudjelujući u akcijama protiv škripara prihvaćali novu vlast, pa su se 
radikalnim postupcima vezali za nju. Tako u jednom izvještaju iz Konjica piše: 


Za partizanske porodice škripari su predstavljali veliku opasnost i vječiti strah. 
Njihovo povezivanje (jatakovanje) sa brojnim ljudima otvaralo je posebne proble- 
me. Jataci su hapšeni, njih oko 200 koji su jatakovali samo sa ustašama. Ili na pri- 
mjer u selu Bijeloj bilo je 29 jataka među kojima i 2 člana partije koji su podržavali 
četnike. Vršeno je preseljavanje porodica u druga mjesta, preseljavanje jednog sela 
sa svim živim u drugo selo itd. Pripadnicima pomenutih grupa poslije predaje ili 
hvatanja suđeno je. Neki su suđeni na smrt, a neki se još i danas nalaze u zatvoru, 
dok ih je veći broj izdržao kaznu.“ 


Stvarni odnos KPJ prema škriparima, ali i prema narodu u zapadnom 
dijelu Hercegovine, može se jako dobro iščitati iz izvještaja s terena. Mjesna 
partijska ćelija iz Drinovaca (sada Općina Grude) poslala je 22. siječnja 1946. 
godine Sreskom komitetu KPJ u Ljubuški izvještaj u kojem političku situaciju 
opisuje na sljedeći način: 


Na terenu ovi sela narod je se veoma popravio (...) Što se tiče škriparenja na ovom 
terenu je se skoro sasma smirilo, samo se još jedan nalazi u Tihaljini. Što je palo 
u zadatak drugu Martinu Rašiću, da ga pronađe i likvidira, dok je prošli par dana 
u Drinovcima, zaseok Sebišina na granici Runovića likvidirana 3-jica škriparski 
jataka, to su likvidaciju učinile Dalmatinske jedinice Nar. Obrane (...) tako se još 
računa da se krije njih više za koje se do danas nezna a nalazili se u neprijateljskim 
redovima, to se vidi približno iz raspoloženja njihovih familija za kojima smo na- 
pravili užasno traganje. U Tihaljini smo formirali dobrovoljačku miliciju u koju 
smo većim dijelom ubacili Skojevce. 


#% AH, SKSK Mostar, 1961.-1966., “Informacija o nekim problemima iz rada organizacija 


Saveza komunista u hrvatskim krajevima“ SKJ CK SK BiH Organizacioni sekretarijat, Sarajevo, 
januara 1957., 2.-3. 

“AH, SKSK BiH Mostar, 1958.-1959., Informacije, Kratak presjek ocjene stanja na području 
općine Konjic (prije rata, za vrijeme rata, poslije rata i sada), OK SK BiH Konjic, br. 01-85-2/6, 
Konjic, 17. 5. 1961. 

Dalje se u tekstu spominju još dvojica škripara, i to Nikola Nuić Ivanov iz 
Gorice i Pero Galić, za koga piše da se “krije kod fratra u Gorici" Tvrdnja da 
se “narod popravio" pokazuje pravi odnos komunističke vlasti i hrvatskoga na- 
roda u Hercegovini. Partija je preuzela ulogu “odgojitelja? u velikom logoru za 
preodgoj i “popravak" Na sastanku Biroa SK KPJ Ljubuški održanom 17. lipnja 
1946., konstatirano je da škripari imaju potporu od naroda, ali ne u velikoj 
mjeri kao prije, što je rezultat “hapšenja jataka" i zastrašivanja. Navedeno je da 
je dan prije u Ružićima (danas Općina Grude) uhapšeno 17 jataka.“ Zastraši- 
vanje ipak nije u potpunosti uspjelo. Škripari su u Gradnićima kod Čitluka 28. 
rujna 1946. ubili visokog oficira Udbe Marijana Primorca rođenog na Bijači 
kod Ljubuškog, koji je poslije proglašen narodnim herojem." 

Njegovo i mnoga poslijeratna ubojstva ostala su nerazjašnjena, a poslije su 
se pripisivala partizanima ili škriparima. Tako u jednom izvještaju iz Posušja 
od 4. prosinca 1946. piše: “Što se tiče bande na našem terenu, nigdje se ne po- 
javljuje poslije nego što je onaj ubijen Galić u Zagorju. Poslije naše udarne gru- 
pe nisu se sa njima sukobile. Tako prije par dana ubijen je jedan čovjek u selu 
Broćancu a isti nije bio prijatelj našeg pokreta i mislimo da ga nije ubila banda 
ona koja se krije, već po svim izgledima da je to lična mržnja međusobna ;# 
Komunistima je problem škripara bio aktualan i u travnju 1947., kada je na 
sastanku mjesne ćelije KPJ Klobuk utvrđeno da bi grupa Vinka Škrobe, ako 
se nalazi na ovome terenu, mogla imati uporište u Spajića i Pralasa u zaseoku 
Prokos u Borajni.“ 

Škripara je bilo i u drugim dijelovima grudske općine. Župnik u Drinov- 
cima fra Ratimir Kordić opisao je slučaj provokatora Stjepana Marinovića iz 
Kamenica, koji se krajem 1944. predstavljao kao vođa škripara i nagovarao 
ljude na odmetništvo. Popisivao je ljude i oružje, a onda bi se pojavio s oficiri- 
ma Ozne tražeći od popisanih oružje i pozivajući ih na odgovornost. Za svoje 
zasluge imenovan je komandirom terenske milicije u Drinovcima, ali su ga 
škripari ubrzo ubili. Kordić opisuje i slučaj kako je izvjesni “čovjek iz Kame- 


% AH, Sreski Komitet SK Ljubuški, 1946.-1951., Zapisnici, IV-a-5., Mjesna ćelija KPJ Dri- 
novci, 22. 1. 1946. 

% AH, SK BiH, Ljubuški, 1946.-1949., Opšti spisi, kut. 2, Sreski komitet KPJ Ljubuški, Zapi- 
snik sa redovnog sastanka, broj: 185/46., dana 18. VI. 1946., Okružnom komitetu KPJ za Herce- 
govinu. 

€ Mahmud KONJHODŽIĆ, Kronika o ljubuškom kraju (knjiga druga), Veselin Masleša, Sa- 
rajevo 1981., 396. Postoje različite verzije priča o ubojstvu Primorca koji je u Brotnju ubijao bez 
milosti i povoda. Najvjerojatnija je ona da su ga ubili domaći ljudi jer više nisu mogli podnositi 
teror kojem su bili izloženi. Toga je bio svjestan i njegov otac Ivan Primorac Škopo koji nije 
dopustio odmazdu nad stanovništvom Brotnja, odnosno Gradnića i Paoče. Takvo njegovo po- 
stupanje protumačeno je Škopinom ,spoznajom“ da su Marijana tobože ubili Srbi oficiri Udbe 
kojima je smetao. U tom razumijevanjem svijeta kao mjesta stalnih srpsko-hrvatskih sukoba, 
Srbi-ubojice su, osim što su se riješili Primorca, priželjkivali i planirali odmazdu nad hrvatskim 
stanovništvom. 

% AH, SKSK BiH, Posušje, 1945.-1947., kut. 1, prepiska 1946. g., Sreski komitet KPJ Posušje, 
Okružnom komitetu KPJ Mostar, Izvještaj, Posušje, 4. 12. 1946. 

& AH, SKSK Ljubuški, 1946.-1951., Zapisnici, IV-a 20, Mjesna ćelija KPJ Klobuk, br. 11/47., 
dat. 06. 04. 1947. 

nica? došao njegovu pomoćniku, mladom svećeniku fra Slobodanu Lončaru, i 
tražio od njega da njega i njegova sina upiše u zeleni kadar. Bila je to još jedna 
provokacija Ozne. Krešo Šimić, terenski oficir Ozne, došao je 9. veljače 1945. 
u župni ured i s vojskom pretresao sobu fratra Lončara; u njoj nisu ništa našli, 
ali su Lončara odvezli u Ljubuški, gdje je i ubijen.“ Na Sebišini iznad Drino- 
vaca ubijen je 10. studenoga 1945. škripar Markica Alerić iz Dubrave. U lipnju 
1946. pripadnici Udbe ubili su Peru Tolića iz Prisoja nakon što se pozvao na 
amnestiju i predao odborniku."' 


Nešto prije, 6. siječnja 1946., ubijena su petorica škripara u mjestu Poda- 
drežanj kod Cerna u Općini Čitluk. Bili su to Ivan Juričić, Marko Stojić, Jure 
Dodig, Franjo Miloš i Ivan Milićević.“ Nakon toga događaja škripari su se s 
čitlučkog područja prebacivali u druge krajeve. Na sastanku partijske ćelije 
Čitluk u ožujku 1947., na kojem je bio i oficir Udbe Mirko Despot, rečeno je 
da su se Križa i Blago Rozić te s njima i jedan škripar iz Dubrovnika prebacili 
u Liku.? Ilija Barbarić iz Blatnice bio je u grupi s Grgom Vasiljem iz Međugor- 
ja, Ivanom Ivankovićem i Nikolom Jerkovićem iz Bijakovića, Vladom Mati- 
ćem iz Čapljine, Stojanom Zovkom iz Mostara, Mijom Miličevićem iz Služnja, 
već spominjanim Ferdom Terkešom iz Stoca, Jozom Hercegom - Tonićem iz 
Ljubuškog i Makedoncem Hristom Markovskim.“* 


U analizi političkog stanja u Brotnju odnosno Općini Čitluk navedena su 
imena istaknutijih škripara odnosno križara s tog područja koji su preživjeli 
rat i poraće. To su bili Ante Luburić zvani Šetulja, Ante Dugandžić i Dane 
Šarac iz Ograđenika. Komunisti su posebno budno pratili i ponašanje obitelji 
“ubijenih neprijatelja navodeći da je nakon rata s njima bilo “mnogo proble- 
ma? jer su imali “neprijateljsko raspoloženje prema našem poretku“. Prema 
opažanju komunističke vlasti neprijateljstvo se posebno manifestiralo na Božić 
i u vrijeme drugih blagdana, “kada je običaj kod vjernika da se pjeva" a u “ovim 
kućama“ bi nastao “plač i kleveta" onih koji su ih poubijali ili osudili. Zanimlji- 
vo je primijetiti kako spominjanje onih koji su poubijali “narodne neprijatelje? 
komunisti zovu klevetom. Ocijenjeno je da se zahvaljujući “radu masovnih 
organizacija? kod većine ovih obitelji stanje izmijenilo te da je “danas rijedak 
slučaj da neko iz porodice spominje poginulog sina, učesnika u neprijateljskoj 
vojnoj formaciji" Čak ima “dosta slučajeva? da su omladinci i omladinke iz 


2 Ratimir KORDIĆ, Fratar narodni neprijatelj: doživljaji i sjećanja, K. Krešimir, Zagreb 
1995., 45.-64. Fra R. Kordić u svojoj knjizi sjećanja spominje imena sljedećih oficira Ozne odno- 
sno Udbe: Ante Barbir, Krešo Šimić, Marko Šoljić, Dušan Mandrapa, Ćazim Dizdarević, Milan 
Crnogorac, Risto Ružić, Dušan Pudar, Jovo Vujinović te dvojicu po nadimcima: Ćima (Osman 
Ćimić) i izvjesni Laćika od Banje Luke. Kordić spominje i četiri milicionara Maksumića te mili- 
cionare Stipu Spajića, Ivana Buhu, Milenka Kalabu, stražara Franju Pandžića i izvjesnog Peću. 

7 R. KORDIĆ, Fratar narodni neprijatelj, 106.-121. 

2 ŽarkoILIĆ, “Spomenik hrvatskim časnicima u Podadrežnju? Kršni zavičaj, br. 32, Humac 
1999., 213.-214. 

7 AH, Sreski komitet KPJ Mostar, 1947., Opšti spisi, Partijska ćelija Čitluk, Čitluk, 15. 3. 
1947., Sreskom komitetu KPJ Mostar, u potpisu sekretar Ante Primorac. 

Ilija BARBARIĆ, Nezavisna država Hrvatska bilo je pravo ime, moje ratne uspomene i do- 
življaji, Naklada Bošković, Split, 2010., 49.-53. 

“ovih porodica" aktivni članovi u radu s omladinom ili u Socijalističkom save- 
zu radnog naroda (SSRN). 


Prema analizi Općinskog komiteta KPJ Široki Brijeg, dolaskom partizana 
oko 800 ljudi povuklo se u šume. Nakon amnestija 1945. i 1946. godine veći 
se broj predao, dok je oko 87 osoba, uglavnom pripadnika poražene hrvatske 
vojske, ostalo u šumama raspoređeno u 13 grupa.“ Tijekom 1946. godine ge- 
rilci su organizirali Prvi hercegovački križarski zdrug i Hrvatsku diviziju kra- 
lja Tomislava, čiji je zapovjednik bio satnik Božo Mandić iz Širokog Brijega.7 
Mandić se odbio predati kod Bleiburga i vratio se u Hercegovinu s određe- 
nim političkim ciljevima i ambicijama. Tijekom 1946. godine još 24 mladića 
iz Širokog Brijega pridružila su se škriparima, koji su uzeli ime križari. Veći 
dio naroda ih je podržavao, a KPJ je organizirala masovna uhićenja i uboj- 
stva. Uhićena je 301 osoba zbog pomaganja škriparima.?* Ukupno je osuđeno 
508 Širokobriježana za djela političkog karaktera, a među njima je i jedan broj 
pripadnika ustaških i domobranskih postrojbi. O njima sekretar Općinskog 
komiteta SK Lištica (danas Široki Brijeg) u jednom izvještaju piše: “Ostaci ne- 
prijateljskih vojnih formacija i pored njihovog masovnog likvidiranja još su 
brojni i značajni. Navodi i da su škripari ubili 18 komunističkih aktivista te 
zapalili 6 i opljačkali 40 njihovih kuća.? 

U optužnici duvanjsko-mostarskom biskupu Petru Čuli piše da su križa- 
ri od kraja rata do ožujka 1948. ubili 53 osobe hrvatske nacionalnosti koje 
su surađivale s komunističkom vlašću, radeći u “Fronti, radnim brigadama, 
na Omladinskoj pruzi, narodnim odborima i što su služila u J. A. i Narodnoj 
miliciji!“ 


75 AH, SKSK Mostar, 1961.-1966., Analiza o političkom stanju na terenu, OK SK BiH Čitluk, 
br. 01-104-1/61., 16. 5. 1961., Analiza o političkom stanju, Čitluk, 15. 5. 1961., 5.-6. U razgovoru 
s nekolicinom ljudi iz Čitluka saznao sam da su pripadnici Udbe ubili braću Jakova i Jozu Man- 
džu, braću Roziće iz Čitluka, braću Ševo, braću Ivana i Stipu Kordića na Sretnicama, braću Ivana 
i Silvestra Belju, Matu Stojića, Martina Musu te križare Antu Luburića, Dragu Luburića, Grgu 
Vasilja Kekušića i Iliju Vasilja Stanića. Ove podatke tek treba potvrditi. 

7 AH, SKSK Mostar, 1961.-1966., Privredna i politička analiza (Opština Lištica 1958), br. 
128/58., dat. 31. 5. 1958. (nesređena građa). 

7 Z.RADELIĆ, Križari: Gerila u Hrvatskoj, 108. U izvještajima OK KPJ Lištica gerilska po- 
strojba naziva se Zapadnohercegovački gorski zdrug. 

7 AH, SKSK Mostar, 1961.-1966., Privredna i politička analiza (Opština Lištica 1958), br. 
128/58., dat. 31. 5. 1958. (nesređena građa). Nakon pada Širokog Brijega i Mostara pripadnici 
razbijenih ustaških postrojbi, koji se nisu htjeli povući prema Zagrebu odnosno Austriji, nego su 
po svaku cijenu htjeli ostati u blizini svojih kuća, grupirali su se na planinskom području Vrana 
i Cvrsnice. 

? sto. Po izvještaju Općinskog povjereništva KPJ za Široki Brijeg od 30. kolovoza 1945. 
godine škripari su dva dana prije ubili “jednoga druga" koji je “u momentu stradavanja ubio 
jednoga napadača" Dalje se navodi kako škripari prijete onima koji namjeravaju izići na izbore. 
AH, SK Mostar, Zapisnici sa sastanaka ćelija KPJ iz 1945. godine, OP KPJ za Široki Brijeg, 30. 8. 
1945. 

% Ante LUBURIĆ, Ratko PERIĆ, Za kraljevstvo božje-život i djelo dra Petra Čule, Crkva na 
kamenu, Mostar 1991., 135., 166., 199. 

Partija nije zadugo bila zadovoljna učinkovitošću lokalnih partijskih orga- 
nizacija u borbi protiv škripara. Malobrojno članstvo bilo je u strahu od osvete 
i nesposobno potpuno uništiti škripare. Okružni komitet KPJ za Hercegovinu 
poslao je 22. travnja 1946. iz Mostara okružnicu sreskim komitetima, u kojoj 
zaključuje da je partijsko rukovodstvo “postavilo pitanje uništenja bandi, kao 
najozbiljniji zadatak u ovom periodu pred sve naše partijske organizacije (...) 
ali je sve ostalo bez uspjeha do sada, a to svjedoče najbolje rezultati. Okružni 
komitet je nastojao preko Divizije narodne obrane i OZN-e objediniti te akci- 
je, da se stvori suradnja, a da ove akcije potpomogne u punoj mjeri partijska 
organizacija na terenu. Iz svih dosadašnjih izvještaja vojska nije nigdje naišla 
na podršku partijske organizacije Također je naglašeno da narod treba an- 
gažirati i odgajati ga “u duhu uništenja posljednjih ostataka bandi-fašističkih 
pomagača"! 

Partijska kritika i angažman dodatnih snaga su djelovali. Na brdu Mosor 
u Općini Široki Brijeg ubijena su 18. rujna 1946. desetorica škripara: Marijofil 
Mandić, Zlatko Ćavar, Jure Zovko, Božo Hrkać, Jakiša Alpeza, Vidak Prskalo, 
Veselko Rezić, Ivan Jurčić, Ivan Kolobarić i Ivan Katura.** U Poklečanima je 28. 
studenoga 1947. ubijen škripar Stanko Zeljko iz Crnča.* Božo Mandić ubijen 
je 1947. godine na planini Čvrsnici.“ Najpoznatiji škripari u Hercegovini uz 
Mandića su bili Benedikt (Benko) Penavić, koji je bio Mandićev zamjenik, te 
Vinko Škrobo. Kada su djelatnici Udbe otkrili i ubili Penavića, njegovo mrtvo 
tijelo izložili su 11. prosinca 1947. u središtu Širokog Brijega (Lištice), na mo- 
stu, gdje je stajalo tri dana kao trofej.“ Posljednje škriparske odnosno križarske 
grupe iz širokobriješke općine likvidirane su 1951. godine. 

Divizijski vojni sud u Čapljini osudio je Miška Kitina iz Gradca na osam 
godina zatvora s prinudnim radom jer je, nakon što su partizani zauzeli terito- 
rij Neuma i Čapljine, otišao na planinu Žabu i pridružio se križarskoj skupini 
koju je vodio Ilija Babić. Iz presude se vidi da su u križarskoj skupini bili Ivica 
Bogoje i Vide Obad.* Mate Mišić osuđen je u veljači 1946. godine na 15 go- 
dina zatvora s prinudnim radom jer je u rujnu 1945. prišao križarskoj skupini 


"AH, SKSK BiH, Posušje, 1945.-1947., Inv. Br. Kut. 1, prepiska 1946. god., OK KPJ za Her- 
cegovinu, br. 910/46., Mostar, 22. 4. 1946. 

#2 http://www.hercegovina.info/vijesti/vijesti/bih/na-mosoru-obiljezena-63-godisnjica-pogibije- 
hrvatskih-vojnika, pristup ostvaren 8. 4. 2010. “Spomenik škriparima na brdu Mosoru? Kršni za- 
vičaj, br. 33, Humac 2000., 148.-150. 

# AH, SKSK BiH, Posušje, 1945.-1947., kut. 1, prepiska 1946. godina, Zapisnik sa sastanka 
mjesne ćelije KPJ Poklečani, 30. studenoga 1947., nazočni: Petar Oreč iz UDB-e i Arif Maksumić 
komandir stanice narodne milicije. U dokumentima se spominje i Markica Dobrijević kao šef 
opunomoćstva Udbe u Posušju. 

% Karlo ROTIM, Žrtvoslov Širokog Brijega u Drugom svjetskom ratu i poraću, Mostar 2000., 
288. Božo Mandić-Jukić, sin Andrije, rođen je 1921. u Lisama, Općina Široki Brijeg. Vidi K. 
ROTIM, n. dj., 180. 

#5 Josip Jozo SUTON, Posuški žrtvoslov, Hrvatsko žrtvoslovno društvo - K. Krešimir, Zagreb 
1998., 108.-110. Vidi Ivica PENAVIC, Spomen na Benka Penavića, Chicago, 2007. 

# Vojni sud Vojne oblasti XXIX. Divizije, Sud 62/2., Presuda, Čapljina, 31. 3. 1945. 

Rafe Maslaća, zatim skupini Šimuna Sesara i na kraju skupini Marijana Papca. 
Zajedno s njim osuđeni su Boško Butigan, Rade Krešić, Luca Njavro i Manda 
Njavro.*“ Zanimljiva je primjedba iz jednog izvještaja Općinskog komiteta SK 
Čapljina, koja glasi: 


Neprijateljska propaganda, koja je još bila jaka i imala utjecaja čitavo vrijeme od 
početka 1944. godine tvrdila je da partizani kolju sve redom. U zaostalim sredina- 
ma gdje je kler imao još potpuno očuvane pozicije, likvidiranje ratnih zločinaca 
koje je uslijedilo neposredno poslije oslobođenja, upravo su tako shvatili i objasni- 
li neprijateljski elementi. 


Zadnji škripari u čapljinskoj općini likvidirani su tijekom 1948. godine. 
KPJ se obračunavala sa škriparima i u istočnome dijelu Hercegovine, iako u 
znatno drugačijim političkim i društvenim okolnostima. Razlika je u tome što 
je većina partijskih funkcionara i pripadnika Ozne i KNOJ-a u BiH bila srp- 
ske nacionalnosti, što je onda u hrvatskim krajevima shvaćano prije svega kao 
“ubijanje hrvatskih seljaka od srpske vojske“ Međutim “srpska vojska? odno- 
sno komunistička Jugoslavenska armija ubijala je u BiH i “srpske seljake". U 
jednom izvještaju Općinskog komiteta SK BiH iz Gacka stoji da je u Gacku 
“u toku rata i poslije oslobođenja“ likvidirano 317 “pročetničkih elemenata" 
Od tog broja 130 ih je izginulo u borbi protiv partizana, 134 ih je likvidirano 
“presudom ili odlukom Narodno oslobodilačke vojske" (NOV), a u odmet- 
ništvu su ubijena 53 četnika. Proustaških elemenata (muslimana) likvidirano 
je u toku rata 264, od toga ih je 25 likvidirano na temelju presuda, a 239 ih je 
ubijeno u borbama protiv NOV-a. Za sudbinu 147 osoba s područja Gacka se 
ne zna. Od toga ih je 182 proustaških (muslimana), a 65 pročetničkih (Srba). 
Nakon što su partizani zauzeli Gacko ostalo je 298 gatačkih četnika, koji su 
nakon rata pohvatani ili su se predali. Oni su nastavili živjeti u Gacku, kao i 
156 muslimana koji su bili u ustaškim formacijama.“ 


Križara je bilo i uz Savu. Tako je 5. travnja 1946. Sreski otsjek za unutrašnje 
poslove u Bosanskoj Gradiški javio da su otkrili križarsku organizaciju i uhitili 
njezine organizatore koji su imali vezu s križarima iz Hrvatske: Ivicu Tomasa, 
Ibru Dervića, Hasana Veronicu i Jozu Katušića. U izvještaju su navedeni i Ka- 
sim Šanjta te Asim Šanjta, milicionar Mirko Štermetski, Ivan Olanović, Meho 
Šećerkadić, Mino Delić, Nedo Gubić te Zvonko Marković, koji je imao zadatak 


" Divizijski vojni sud VI armije pri 29. Udarnoj diviziji u Mostaru, Sud, 266/46., Presuda, 
Mostar, 13. 2. 1946. 

** AH, SKSK Mostar, 1961.-1966., Analiza o političkom stanju na terenu opštine Čapljina, br. 
01-54/1-61, dat. 18. 5. 1961. 

#% AH, SKSK Mostar, 1958.-1959., Informacije, SKJ, OKSK BiH, Gacko, br. 201., 30. 12. 
1958., SKSK BiH Mostar, Analiza o privrednim i političkim pitanjima na području opštine Gacko. 

otići u Trapiste kod Banje Luke i povezati se s križarom Golićem.? Utvrđeno je 
da se Ivica Gečak navodno ponudio Tomasu organizirati križare. O križarskoj 
organizaciji koju je osnovao Tomas iskaz je dao i uhićeni Anto Penić opančar 
iz sela Gašnica, Općina Bosanska Gradiška.?! 


U bihaćkom kraju djelovale su skupine Idriza Delića, Davida Prše i ustaš- 
kog časnika Kapetanovića. Na Dinari i Šatoru djelovala je skupina Nikole 
Sarića Čaruge, časnika NDH iz Bosanskog Grahova, popunjena ljudima s li- 
vanjskog područja. Uhićen je u Dugom Polju, osuđen na 20 godina zatvora, a 
onda odveden u Grahovo radi pronalaženja novih dokaza. Tamo je premlaćen 
i umro je na putu do zatvora. U Lašvanskoj dolini, oko Busovače, Fojnice i 
Kiseljaka djelovala je skupina Ante Brkljačića i Stjepana Šimića. Nazivali su se 
Križarska vojska u domovini. Izvodili su diverzije, napadali odbornike i vršili 
propagandu protiv komunističke agrarne politike. Imali su razgranatu mrežu 
pomagača i povjerenika. Vjerovali su u skoru intervenciju Zapada.* Na po- 
dručju između Jajca i Kotor Varoša djelovala je manja skupina križara kojom 
je zapovijedao Stjepan Šunjo.? 

Borbu protiv komunističke vlasti u BiH nisu vodili samo križari odnosno 
škripari. Postojale su brojne tajne hrvatske organizacije koje su djelovale na 
različite načine. Koliko god su bivale otkrivane, a njihovi članovi kažnjavani 
drakonskim kaznama, nikada nisu u potpunosti prestale postojati i raditi.“ U 
početku su škripari odnosno križari bili u 95% slučajeva ustaše. Poslije se od- 
nos mijenjao. Pokretu su pristupali čak i mladići koji uopće nisu sudjelovali u 
ratu. Njihov je motiv bio borba protiv komunističke vlasti i otpor teroru koji je 
ta vlast provodila prema Hrvatima u BiH. Među škriparima je bilo i razočara- 
nih pristaša partizanskog pokreta, ali i uopće bjegunaca pred zakonom, vojnih 
bjegunaca i slično. Mnogi su shvatili da ih se u partizane mobilizira zato da bi 
ih se poubijalo. Naime, mobilizirani Hrvati iz Hercegovine gurani su u prve 
redove i mnogi su poginuli u borbama s Nijemcima i ustašama na Ivan planini. 


*  Okružno Odelenje Unut. Poslova Banja Luka, Pov. Br. 698/46., dne 5. 4. 1946., Križarska 
organizacija otkrivena u Bos. Gradišci-izvještaj, Ministarstvu Unutrašnjih Poslova Odelenje na- 
rodne bezbjednosti, Sarajevo, u potpisu za načelnika Žarka Bućmu njegov pomoćnik Grlić. 

* Zapisnik o saslušanju Tomas Ivice sin Marka i Valerije, rođen 1928. u Duvnu, rađen u Opu- 
nomoćstvu OZN-e u Bosanskoj Gradišci, dana 4. III. 1946., isljednik Branko Malbašić, zapisni- 
čar Mirko Opačić. 

2 Z RADELIĆ, Križari: Gerila u Hrvatskoj, 429. 

% 3.3, SUTON, “Ante Vrban i Mirko Ćavar na Čvrsnici 1946, Politički zatvorenik, br. 122., 
svibanj 2002., 39. 

% Tomislav JONJIĆ, “Organized Resistance to The Yugoslav Communist Regime in Croatia in 
1945.-1953., Review of Croatian History, Hrvatski institut za povijest, III., br. 1, 2007., 109.-145. 


653 


IVICA LUČIĆ, Hrvatska protukomunistička gerila u BiH od 1945. do 1951. ČSP, br. 3., 631.-670. (2010) 


KP) protiv križara i Katoličke crkve 


Komunisti su držali Katoličku crkvu najvećim protivnikom. Takav su 
odnos posebno bolno osjetili katolički svećenici u Hercegovini. Kada su ušli 
u Mostar, partizani su pobili gotovo čitavu upravu Hercegovačke franjevačke 
provincije na čelu s provincijalom fra Leonom Petrovićem i još šestoricom fra- 
tara. Samo u veljači 1945., nakon zauzimanja Širokog Brijega i Mostara, ubi- 
li su 46 fratara, među kojima i 12 profesora širokobriješke gimnazije. Ubili 
su ukupno 66 hercegovačkih fratara i 13 svjetovnih svećenika, kao i većinu 
od 55 ubijenih fratara Bosanske provincije.“ Komunisti su u poratno vrijeme 
koristili i gerilske “križarske" skupine za ideološku borbu, kompromitaciju i 
“pravdanje" represije protiv Crkve. Tvrdili su da su katolički svećenici i intelek- 
tualci pokretači i ideolozi križarskoga pokreta. U Sarajevu je 4. prosinca 1945. 
održan već spomenuti sastanak šefova odsjeka okružnih odjeljenja Ozne za 
BiH. Prva točka dnevnoga reda bilo je Upoznavanje sa radom Križarske orga- 
nizacije. Major Ozne Budo Miličević govorio je o križarskom pokretu rekavši: 


Križarski pokret je nacionalno šovinistički i antikomunistički u svojoj biti. Potiče 
još iz doba križarskih ratova, gdje je vodio borbu na vjerskoj bazi, a u stvari se 
samo radilo o prevlasti crkve i njenom političkom utjecaju na razvitak zemalja. 
Sadašnji njegov karakter je izrazito vojničko politički. Križari okupljaju ljude oko 
sebe pod parolom obrane vjere i borbe protiv nevjernika, udarajući uglavnom na 
komuniste, a analogno tome na današnji poredak i na tekovine NOB. Pokretači i 
intelektualni inspiratori pokreta su u glavnom iz redova klera, koji ima jednu od 
odlučujućih uloga u samom pokretu.*? 


Miličević je ustvrdio da će križari nastojati izazvati nerede na predstoje- 
ćim izborima te kako “kler koristi Karitas za pomaganje narodnih neprijatelja, 
odnosno obitelji ljudi koji su u odmetništvu, ili obitelji palih ustaša" Zaključio 
je da treba vrbovati što više agenata među križarima — najbolje ih je vrbovati 


%5 Ivica LUČIĆ, “Komunistički progoni Katoličke crkve u Bosni i Hercegovini (1945.-1990.)?, 
Fra Ferdo Vlašić-vizionar i patnik, Naša ognjišta, Tomislavgrad 2005., 62.-66. Usp. Anto BAKO- 
VIĆ, “Hrvatski svećenici žrtve Bleiburga", Bleiburg 1945-1995., Zagreb 2000., 96.; ISTI, Stra- 
danja crkve u Hrvata u Drugom svjetskom ratu, Svećenici žrtve rata i poraća 1941-1945 i dalje, 
izdanje autora, Zagreb 1994. Baković je 2008. izdao knjigu Hrvatski martirologij 20. stoljeća, u 
kojoj je naveo da su u Jugoslaviji od komunista stradale 664 osobe iz Katoličke crkve. Prema 
ranijim podacima u BiH su stradale 184 crkvene osobe, i to 136 svećenika, 39 bogoslova i sjeme- 
ništaraca, 4 redovnika laika, a 5 je svećenika umrlo u zatvoru. Usp. Marijan KARAULA, Žrtve i 
mučenici, Svjetlo riječi, Sarajevo 1999. 

*% Ivica LUČIĆ, “Zločin i laž, odnos Katoličke crkve i jugoslavenskih komunističkih vlasti 
u Hercegovini" Franjevci i Hercegovina, Zbornik radova, Hercegovačka franjevačka provinci- 
ja Uznesenja BDM - Franjevačka knjižnica Mostar, Mostar 2009., 155.-163. Komunističke su 
vlasti od 1945. do 1990. uhitile, zatvorile i osudile 76 hercegovačkih fratara. Samo u poratnom 
razdoblju zatvoreno je, ili se im sudilo, 58 katoličkih svećenika iz Mostarske biskupije. Njih 47 
osuđeno je na zatvorske kazne od 1 do 20 godina. 

* NRBiH, OZN-a, Zapisnik sa sastanka šefova odsjeka okružnih odjeljenja po referatu ustaša 
i četnika, rađen u odjeljenju OZN-e za BiH dana 4. dec. 1945. god., upućeno Odjelenju zaštite 
naroda OZNA, Ministarstvo narodne odbrane FNRJ, Beograd. 

prije uhićenja te im dati zadatke da sami likvidiraju svoje vođe ili da omoguće 
njihovu likvidaciju.“ Miličević je rekao i da će broj svećenika i časnih sesta- 
ra kojima će se suditi biti oko trideset. Taj će se broj poslije znatno povećati. 
Sudilo im se po raznim optužbama, a vrlo često za organiziranje i pomaganje 
križarskih skupina. Bili su to uglavnom montirani politički procesi u kojima su 
se optužbe protiv svećenika većinom temeljile na izjavama agenata provokato- 
ra, ucjenama, iznuđenim izjavama i izmišljenim i(li) krivotvorenim dokazima. 


Tumačenja i opisi križarskog pokreta na nižim razinama vlasti bili su još 
slikovitiji. Na sjednici Sreske konferencije KPJ u Širokom Brijegu održanoj 3. 
siječnja 1946. kao prva točka dnevnog reda čitan je ,Politički referat“ u kojem 
je bilo govora o ,ustašama koji pokušavaju na vlast dovesti Mačeka i ostale 
izrode hrvatskog naroda“. U referatu piše i sljedeće: 


Rad ustaških zlikovaca omogućen je i velikom podrškom pojedinih katoličkih 
svećenika, koji imaju vrlo jak uticaj u ovom narodu, koji nekad otvoreno preko 
crkvenih propovjednica govore protiv naše vlasti i pokreta a preko ispovjedi nago- 
varaju ljude da podpomažu materijalno ustaše - križare i da bježe k njima u šumu. 
Nije rijedak slučaj da pojedini župski stanovi su rukovodeći centri u pojedinim 
akcijama bandita. Kroz sve ovo vrijeme zapaža se pojačana vjerska djelatnost u 
župskim centrima u kojima ne samo nedjeljno u obične dane nalaze se mase svi- 
jeta kao nikada prije gdje se održavaju česte ispovjedi i propovjedi u kojima oni 
u većini slučajeva kleveću našu (vlast) i stvaraju mučno raspoloženje masa prema 
njoj, a nikad se nije zapazilo da su sa ti(h) propovjedi rekli koju riječ u prilog 
našeg pokreta. Ti nenarodni svećenici proširuju sa novim članovima Društvo sv. 
Ante nastojeći da ono prodre u svaki zase(l)ak, a u tome im izdašno pomažu časne 
sestre. Zapaža se također masovno nošenje pasića III reda sv. Frane i to ne samo 
kod žena već i kod muškaraca, a isto tako i križeva koje nose na prsima i muškarci 
i žene. Sve nam to jasno dokazuje, da današnji ovdašnji kler vodi organizovanu 
borbu protiv naše narodne vlasti. Jasno je da ti svi koji nose križeve na prsima su 
povezani sa ustaškim bandama - križarima i da ih baš takovi podržavaju. Dokaz 
je taj što uhvaćeni banditi imaju na kapi kraj slova ,U“ i križ nazivajući sami sebe 
križarima i borcima za vjeru i krista.“ 


Nakon ovakvog gledanja na katoličke svećenike, narod i vjerska obilježja, 
nije ni čudo da su represivne mjere zahvatile tako široke slojeve stanovniš- 
tva. Na već spominjanom sastanku šefova odsjeka okružnih odjeljenja Ozne 
za Bosnu i Hercegovinu održanom 4. prosinca 1945. rečeno je da je istraga nad 
križarima privedena kraju, da će u Sarajevu biti predano sudu oko 60 križara, 
ito u tri grupe: 


Prvoj grupi, najtežih danas je počelo suđenje. Materijal je solidan tako da će oštre 
kazne biti opravdane. Suđenje se vrši pred vojnim sudom. Ostale dvije grupe su- 


* NRBiH, OZN-a, Zapisnik sa sastanka šefova odsjeka okružnih odjeljenja po referatu ustaša 
i četnika, rađen u odjeljenju OZN-e za BiH dana 4. dec. 1945. god., upućeno Odjelenju zaštite 
naroda OZNA, Ministarstvo narodne odbrane FNRJ, Beograd. 

*? AH, SKK Lištica, Materijali sa sreskih konferencija, K1.-1a, Zapisnik sa prve Sreske par- 
tijske konferencije održane 3. 1. 1946. u Širokom Brijegu, Politički referat, str. 3. 

diće se poslije bez nekog objavljivanja u štampi. Po križarskoj provali biće suđeno 
svega oko 250 na čitavoj teritoriji Bosne i Hercegovine, a kroz zatvor je prošlo oko 
400.19 


Očito su “oštre kazne" već unaprijed bile određene, a onda je prikupljen 
“solidan materijal? koji će ih “opravdati. Ta “prva grupa najtežih" bila je, po 
svemu sudeći, skupina “križara“ s prostora Tuzle. Vojno vijeće Vrhovnoga suda 
FNRJ donijelo je 6. veljače 1946. rješenje, čime je potvrđena smrtna presuda 
Zvonku Lakatošu koga je Vojni sud XXVII. Streljačke divizije osudio 30. pro- 
sinca 1945. Ostalih 12 osoba osuđeno je na zatvorske kazne: Anton Ferenc, 
Anton Bilela i Đuro Juras osuđeni su na kaznu “lišenja slobode s prinudnim 
radom" u trajanju od 20 godina i gubitak političkih i građanskih prava u tra- 
janju od 10 godina; Tomislav Obrdalj osuđen je na 15 godina zatvora s pri- 
nudnim radom; Pero Lončarević na 6 godina zatvora; Marin Radica, Anton 
Markić, Pero Stipić, Rudo Miklaučić i Velimir Radoš osuđeni su na 5 godina 
zatvora; Nikola Mulanović, Zvonko Topić, Martin Udovičić, Ilija Cvitanović i 
Stjepan Krešić na tri godine zatvora. Na zatvorske kazne i gubitak političkih 
i građanskih prava osuđeni su i Mato Jovanović, Ivan Begić, Anto Tokmačić, 
Zvonko Šikić, Franjo Kunštek, Ivan Hodak, Anto Lešina, Anto Jakić, Andrija 
Rupčić, Hrvoje Pavlić, Mijo Brandić i Slavko Kalem; Ljubo Golemac i Ignac 
Peteljko osuđeni su na uvjetne kazne; Vjekoslavu Skutariju potvrđena je uvjet- 
na kazna; nije poznato što je bilo s Pavom Adrovićem kome kazna nije potvr- 
đena, ali ni preinačena. Svi su osuđeni kao pripadnici križarske organizacije 
koja je djelovala na prostoru Tuzle, kojom je zapovijedao Karlo Udović. Bivši 
zapovjednik satnije I. ustaškog zdruga Zvonko Lakatoš optužen je da je plani- 
rao napad na zarobljenički logor “Štok? u Tuzli, iz kojega je namjeravao oslo- 
boditi zarobljenike.!" 

Divizijski vojni sud u Banjoj Luci donio je 17. srpnja 1947. presudu protiv 
redovnica iz samostana Predragocjene krvi Isusove u Banjoj Luci. Osuđene su 
prvooptužena zamjenica predstojnice samostana Janja Džaja (rođ. 1907. na 
Kupresu), zatim Slavka Matijanić (1911., G. Vakuf) i Inviolata Anić (1912., 
Mrkonjić Grad). Osim njih osuđeni su i Cilika Krunovar, Vinko Šarić, Jozefina 
Ćurić i Mile Jakovljević. Svi su proglašeni krivima jer su od proljeća 1946. pa 
sve do uhićenja u listopadu iste godine “pripadali fašističkoj organizaciji koja 
je imala za cilj obaranje ili ugrožavanje državnog ili ustavnog poretka FNRJ". 
Bio je to montirani politički proces. Optužnica je iskonstruirana uz pomoć 
izvjesne “Zdenke", agentice Udbe, a redovnice su optužene za tobožnje poma- 
ganje bivšim ustašama Emilu Tomljenoviću i Josipu Goričkom. Janja Džaja 


'% NR BiH, OZN-a, Zapisnik sa sastanka šefova odsjeka okružnih odjeljenja po referatu ustaša 
i četnika, rađen u odjeljenju OZN-e za BiH dana 4. dec. 1945. god. Upućeno Odjelenju zaštite 
naroda OZNA, Ministarstvo narodne odbrane FNRJ, Beograd. 

"1 Tomislav OBRDALJ, Jedan život od Bleiburga do danas, Hrvatska kulturna zajednica F 
BiH, Mostar 1998., 108.-140. 

osuđena je na 14 godina zatvora s prinudnim radom i gubitkom političkih pra- 
va, Jozefina Čurić na 15 godina, a svi ostali na nešto kraće zatvorske kazne.!"? 


Akcije Udbe protiv katoličkih svećenika i Crkve u Hercegovini rezultira- 
le su uhićenjem mostarsko-duvanjskoga biskupa Petra Čule. Javni tužitelj NR 
BiH Čedomir Mijović podigao je 28. lipnja 1948. optužnicu protiv biskupa 
Čule, fra Mladena Barbarića, fra Rufina Šilića, don Mate Nuića, fra Zlatka 
Sivrića te Slavice Bošnjak, Krescencije Novak, Melite Galić, Danice Bartulić, 
Otilije Dugandžić i Felikse Kravcar. Biskup Čule i skupina svećenika iz nje- 
gove biskupije optuženi su za povezanost s “rukovodiocima naoružane ustaš- 
ko-križarske odmetničke bande" s hercegovačkih prostora: Božom Mandićem, 
Nikom Vladićem, Nikom Lazićem, Jurom Marićem, Lovrom Bošnjakom, 
Markom Lončarom, Nedom Markotićem, Benkom Penavićem, Mijom Kre- 
šom, Jozom Vidovićem, Vinkom Škrobom, Mariofilom Mandićem, Zlatkom 
Penavićem, Stipom Sičajom-Geganom, Jurom Faletarom te “odmetnicama? 
Maricom Jurilj, Marijom Alilović i Janjom Petrić.'? 


Fra Zlatko Sivrić je pušten, a ostali su proglašeni krivima i u nedjelju 18. 
srpnja 1948. osuđeni su na zatvorske kazne. Biskup Čule osuđen je na 11 godi- 
na i šest mjeseci zatvora, od čega je izdržao 7 i pol godina. Još 2 godine proveo 
je u zatočeništvu, uglavnom u franjevačkom samostanu u Tolisi. Osuđen je za 
“kolaboraciju s neprijateljem i vezu s križarima“ Bilo je to montirano politič- 
ko suđenje, a presuda je utemeljena na iznuđenim svjedočenjima. Jedan od 
komunističkih vođa iz Hercegovine, Džemal Bijedić, koji je u vrijeme suđenja 
bio pomoćnik ministra unutrašnjih poslova NR BiH, nakon svega rekao je bi- 
skupu Čuli: “Takva je bila direktiva moj biskupe?!* 

Nisu svi svećenici prošli kao biskup Čule. Dio ih je prihvatio komunistič- 
ku vlast i odlučio surađivati s njom. Naime, komunistička je vlast u siječnju 
1950. godine inicirala osnivanje Udruženja katoličkih svećenika Bosne i Her- 
cegovine “Dobri pastir", preko kojeg je dio svećenika, pritisnut terorom vlasti 
i brigom za zajednicu, ušao u Socijalistički savez radnog naroda i uspostavio 
suživot s režimom.'“* Jedan od njih bio je i fra Zlatko Sivrić. U knjizi Crveni 


'% Divizijski vojni sud u Banja Luci, Sud broj 446/47., dana 17. 7. 1947., predsjedatelj Kazimir 
Ilić, predsjednik Divizijskog vojnog suda Vaso Došenović, članovi vijeća Sakib Zilić i Stjepan 
Filipović. Tužitelj je bio Veljko Pejović. 

15 A, LUBURIĆ, R. PERIĆ, Za kraljevstvo božje, 135., 166., 199. Janja Anić, jedna od optuže- 
nih časnih sestara, poslije je napisala da su je prilikom istrage u zatvoru istražitelji Udbe Ljubo 
Zurovac i izvjesni Mesud tukli te iznudili lažna priznanja. Župnik iz Kongore fra Damjan Rozić 
uhićen je 1946. i osuđen na zatvorsku kaznu zbog pomaganja Mirku Kapulici. 

!% Lav ZNIDARČIĆ, “Biskup Čule u zatvoru i zatočeništvu? Za kraljevstvo Božje. Život i djelo 
nadbiskupa dra Petra Čule, Crkva na kamenu, Mostar 1991., 109.-133. Sudskim vijećem pred- 
sjedao je Tahir Hadžović. Zatvorenici su posvjedočili da im je položaj posebno otežavao oficir 
Udbe Teufik Selimović Buđoni. 

15 Ivica LUČIĆ, “Komunistički progoni Katoličke crkve u Bosni i Hercegovini (1945.-1990.)?, 
62.-66. Usp. Jure KRIŠTO, “Korisne budale, svjesni suradnici ili mudri manipulatori? Udruženje 
katoličkih svećenika BiH Dobri pastir“, Fra Ferdo Vlašić, vizionar i patnik. Spomenica, ur. fra 
Robert Jolić, fra Gabrijel Mioč, Marija Vukadin, Naša ognjišta, Tomislavgrad 2005., 81.-101. 
Zajedno s polemikama s nekolicinom bosanskih franjevaca objavljeno u J. KRIŠTO, Riječ je o 
Bosni, Golden marketing — Tehnička knjiga, Zagreb 2008., 315.-347. 


657 


IVICA LUČIĆ, Hrvatska protukomunistička gerila u BiH od 1945. do 1951. ČSP, br. 3., 631.-670. (2010) 


fratar opisana su njegova ratna “sjećanja“. Sivrić je bio poznat kao čestit čovjek, 
ali je u skladu s ulogom koju je dobio, za razliku od većine Hrvata u Hercegovi- 
> € +) «e 


ni, škripare nazivao rječnikom Partije: “šaka jada“ “zločinci", “banditi i slično, 
a za “jatake" kaže sljedeće: 


Među tim banditima bilo je i rodbine mojih župljana, kod kojih su se pretežno i 
snabdijevali. Narodna vlast bila je stroga prema tim jatacima, što je i opravdano. 
Kažnjavala ih je zatvorom i pljenidbom dobara, jer se tom zlu moralo stati na kraj. 


Sivrić je opisao i svoj susret s poznatim škriparom Benkom Penavićem, 
zbog čega su ga komunističke vlasti i zatvorile, ali je ubrzo bio pušten iz zatvo- 
ra. Poslije je čak nagrađen odličjem i titulom “narodnog svećenika" i “crvenog 
fratra" Fra Zlatko Sivrić opisao je i slučaj kad je oficir Udbe Mirko Praljak, s 
kojim je bio i Stanko Jović, šef Udbe u Livnu, od njega tražio da s oltara pozove 
Tadiju Kapulicu, brata Mirka Kapulice, da se preda vlastima, koje mu jamče 
život jer nije zločinac. Sivrić je to i napravio, a Tadija Kapulica mu se javio već 
ujutro. Zajedno su otišli u Duvno, gdje se Kapulica predao oficiru Udbe Mir- 
ku Samardžiji. Obećanje koje je Praljak dao je ispunjeno: Tadija je ostao živ, 
osuđen je na 10 godina zatvora. Sivrić je naveo kako je Kapulica, nakon što je 
odležao skraćenu zatvorsku kaznu, došao do njega i zahvalio mu.!"* 


Mučenja i ubojstva civila (jataka) u Hercegovini 


Represivne mjere nad stanovništvom koje je u poratnom razdoblju podu- 
zimala komunistička vlast u Hercegovini najviše su pogodile civilno stanov- 
ništvo, a posebno hrvatske žene. U istočnome dijelu Hercegovine tijekom rata 
i poraća ubijeno je, stradalo ili umrlo od ratnih posljedica i teških uvjeta života 
u izbjeglištvu 684 djece mlađe od 15 godina i 817 žena hrvatske nacionalnosti. 
Neke od njih ubili su pripadnici Ozne odnosno Udbe ili komunističke milicije 
u potrazi za škriparima.!"7 


Ubojstva civila, a posebno žena, u poratnom vremenu bila su česta i u za- 
padnome dijelu Hercegovine. U selu Otok nedaleko od Ljubuškog partizani 
su 8. veljače 1945. uhitili Vjekoslavu Pavlović, Anicu Zovak i Matiju Zovak te 
ih ubili i bacili u rijeku." Udba je u svibnju 1946. uhitila Milku Matić, Zoru 
Grizelj, Vesu Šoše, Jelu Jelić te Zvonka Vebera i Vicka Matića iz Ljubuškog uz 
optužbu da su pripadali “ustaško-križarskoj organizaciji“ koja je imala zadaću 


'%& Branko INJAC, Crveni fratar-razgovor sa fra Zlatkom Sivrićem, August Cesarec, Zagreb 
1979., 105.-124. 


1 I PULJIĆ, S. VUKOREP, Đ. BENDER, “Stradanje Hrvata tijekom Drugog svjetskog rata i 
poraća u istočnoj Hercegovini 216.-217. 
1% Spomenica ljubuškim žrtvama, 193.-196. 

prikupljati priloge za škripare.'“ Milka Matić osuđena je u Mostaru na 15 go- 
dina zatvora.!!“ 


Komunisti su 7. kolovoza 1945. ubili Ružu Maslać (rođ. Raič), ženu biv- 
šeg partizanskog odbornika iz Sjekosa, a poslije škripara, Rafe Maslaća, koji 
se skrivao na planini Žabi. Kada su vidjeli da je trudna, priveli su je i tražili da 
im oda muža. Kako to nije htjela, ubili su je. Poslije su uhitili Rafu i zbog ne- 
mogućnosti dokazivanja krivnje pustili ga kući, ali su ga 12. siječnja 1946. ubili 
zbog straha od osvete i bacili u Neretvu!!! Nedaleko od Hrasna ubijena je 23. 
siječnja 1946. Luca Vukorep zajedno s bratom Boškom Vukorepom, Stojanom 
Ravnjakom Skaramucom, Jozom Grmojom iz Metkovića i Tomom Vujinovi- 
ćem s Obera.''* Malo nakon toga, u proljeće 1946., ubijene su Ivana i Cvijeta 
Obad iz Papratnice dok su čuvale ovce. 


Cvija Perić iz Ljubjenice (Stolac) osuđena je zbog davanja hrane škripa- 
rima na dvije godine zatvora, Kata Obradović (rođ. Hajvaz) iz Gornjeg Zele- 
nikovca mučena je i više puta zatvarana zbog dostavljanja hrane škriparima. 
Manda Njavro iz Cerovice (Čapljina) nosila je hranu škriparima u hutovska 
brda, gdje ih je bilo i do 70 u skupini (među njima su bili i Boško i Luca Vuko- 
rep). Osuđena je na deset godina zatvora. Istu je kaznu dobila i Luca Njavro. 
Ruža Lazarević iz Hotnja (Neum) osuđena je i odležala godinu dana u zatvoru 
jer je nepoznatim škriparima (četnicima) na njihov zahtjev natočila čuturicu 
vode. Uhićene su i osuđene Anđa Rogonjić, Ruža Marić, Stana Perić i mnoge 
druge žene iz Hercegovine.''* Dragica Grepo i Iva Vidić iz Dretelja, Općina 
Čapljina, osuđene su na šest godina zatvora s prinudnim radom jer su imale 
vezu s križarskom skupinom Ivana Milasa i pomagale joj. Nosile su im hranu, 
a Iva Vidić je križaru Vladi Matiću dala džemper." 


U Župi Kruševo, koju čini pet sela zapadno od Mostara, 23 žene osuđene su 
na smrtnu kaznu ili dugogodišnje zatvorske kazne zbog pomaganja križarima. 
Kada je na Sretnicama na Božić, 25. prosinca 1945., ubijen pripadnik Ozne, za 
odmazdu su strijeljali 7 mještana. Među njima je bila i Ruža Rozić, stara 35 go- 
dina, majka šestero djece. Optužena je da je hranila križare, a krivnja joj je bila 


!% Marija NALETILIĆ, “Djelovanje poslijeratnih križarskih i škriparskih skupina u Herce- 
govini", Nezavisna Država Hrvatska povijesni kontekst stvaranja i funkcioniranja, njezin slom i 
stradanja hrvatskog naroda u poslijeratnim pogubljenima u Titovoj Jugoslaviji, Zbornik radova 
sa znanstvenog skupa održanog u Posušju 13. svibnja 2009. godine, Ministarstvo obrazovanja, 
znanosti, kulture i športa Županije zapadnohercegovačke — Matica hrvatska, ogranak Posušje, 
Posušje - Široki Brijeg 2009., 185.-195. 

1% “Milka Matić", Kršni zavičaj, br. 31, Franjevački samostan Humac, Humac 1998., 160. 

"1 PULJIĆ, S. VUKOREP, Đ. BENDER, “Stradanje Hrvata tijekom Drugog svjetskog rata i 
poraća u istočnoj Hercegovini" 216.-217. Usp. Mato NJAVRO, Stradanja 1941.-1953., Turistič- 
ka naklada, Zagreb 1998., 177.-180. 

12 1, PULJIĆ, S. VUKOREP, Đ. BENDER, “Stradanje Hrvata tijekom Drugog svjetskog rata i 
poraća u istočnoj Hercegovini", 2001., 352.-353. 

!3_M. NJAVRO, Stradanja 1941.-1953., 227. Ivanu i Cvijetu Obad ubio je Tomo Čalak iz Za- 
vale, bivši četnik koji je pred kraj rata prešao u partizane. 

!4_ S. VUKOREP Preživjeli svjedoče, Detecta, Zagreb 2005., 597.-610. 

115. Vojni sud XXIX. Udarne Divizije JA, Sud. Br. 200/46., Mostar, 2. veljače 1946. 

u tome što joj je brat bio križar. Uhićena je i mučena i Anđa Arapović, majka 
sedmero djece, koja je tri mjeseca poslije umrla. Pripadnici Ozne uhitili su i 
mučili 16-godišnju Matiju Kordić iz Podgorja, koja je nekoliko dana potom 
umrla od posljedica mučenja. Šesnaestogodišnja Janja Marijanović uhićena je 
14. lipnja 1946. s još petnaestero Kruševljana koji su optuženi da su povezani s 
križarima. U zatvoru je mučena i dvije godine poslije je umrla.!!“ 


U Širokom Brijegu, pripadnici Udbe ubili su 3. svibnja 1946. četiri djevojke 
i jednog šesnaestogodišnjeg dječaka — Anu, Milu, Zoru, Ivu i Ivana Sliškovića 
- optuživši ih da pomažu škripare. U jesen 1947. u širokobriješkom selu Oklaji 
operativci Udbe ubili su dvije djevojke, Šimu Topić i Ivu Soldo. U Drinovcima 
je 8. studenoga 1947. ispred crkve javno ustrijeljena Dragica Glavaš zato što 
nije pripadnicima Udbe rekla gdje joj se krije muž. U prosincu 1947. ispred 
crkve u Gorancima Udba je ubila Mandu Vrljić, zajedno s njezinim mužom 
Jurom i njegovim bratom Franom, zato što su skrivali ranjenog škripara Benku 
Penavića. Ubijena je i Anica Ćavar jer je pomogla ranjenom škriparu Vinku 
Škrobi.!!“ Nedaleko od Širokog Brijega 12. prosinca 1947. ubijene su dvije žene 
s istim imenom i prezimenom: Dragica Pavković. Jedna je ubijena zato što nije 
znala gdje joj je muž — nije ni mogla znati jer je već mjesecima bio mrtav. Ubila 
ga je Udba. Druga je ubijena zato što nije znala ili nije htjela reći gdje joj je brat 
Vinko.!''* Osim ubojstava, kao što je već rečeno, čitave su obitelji bivale iseljene 
iz svojih sela i odvedene u istočni dio Hercegovine ili na druga mjesta, gdje su 
boravili duže vrijeme, kako se škripari ne bi imali na koga osloniti. 

Blagica Soldo iz Britvice (Široki Brijeg) optužena je da je od proljeća 1948. 
sve do kraja 1950. održavala vezu s “odmetnicima" Petrom Ljubićem Čutićem, 
Jozom Vidovićem, Nikolom i Antom Marićem i Stipom Soldom. $S njom je 
optužena i Milica Tica iz Dužica (Široki Brijeg).'!? Udba je 25. studenoga 1947. 
uhitila dvadesetak civila u selu Crne Lokve, Općina Široki Brijeg. Desetero 
njih osuđeno je na zatvorske kazne. Šima Brekalo osuđena je na dvije godine 


"6 Ljubo PLANINIĆ, Stradanje Hrvata Kruševa, Župni ured Kruševo, Kruševo — Mostar 
2004., 91.-186. 

17. J.J. SUTON, Posuški žrtvoslov, 108.-110. Suton je naveo i komunističke funkcionare, koji 
su tamo stigli odmah po zauzimanju Posušja. Svi su bili srpske nacionalnosti, a većina ih je 
bila u miliciji: Danilo Kovačević, Radivoje Tomašević, Boško Subotić, Mirko Šupljeglav, Đoko 
Milidragović, Mirko Ševo i Milan Kunić. U svjedočenjima koje je prikupio Slavko Grubišić, kao 
operativci Udbe odgovorni za navedene zločine spomenuti su Ante Primorac, Marko Knezo- 
vić, Ivan Granić, Mirko Praljak, Lovre Kovačević, Ante Krunić, Mitar Vujičić, Atif Latić, Petar 
Oreč, Dušan Pudar i Vice Sopta. Osim njih na terenu su bili i drugi oficiri Ozne: Teufik Selimo- 
vić Buđoni, Ivan Šprlje, Milorad Drašković, Markica Dobrijević, Osman Ćimić, Simo Đaković, 
Čedo Milić, Srećko Sučić, Jovo Lukajić, Alija Pošković, Tomo Bilić i Milan Šain. Vidi Slavko 
GRUBIŠIĆ, Nad ponorom pakla-svjedočanstvo o komunističkim zločinima, Hrvatsko društvo po- 
litičkih zatvorenika Zagreb, Zagreb 2000., 78.-94. 

1 Franjo MABIĆ, Dvije Dragice Pavković (Mučeništvo u kasnu jesen 1947. u Izbičnu), Župa 
Sv. Josipa Radnika u Izbičnu, Izbično, 2007., 92. 

"9% M. NALETILIĆ, “Djelovanje poslijeratnih križarskih i škriparskih skupina u Hercegovini, 
179.-195. 

zatvora s prinudnim radom.'“ Udovica Kata Galić osuđena je zajedno s tri 
svoje kćeri, Anicom, Matijom i Androm, na zatvorsku kaznu.!“' 


Križarski jataci traženi su i u Mostaru. Mira i Dobrila Komljenović te Šima 
Šunjić iz Mostara osuđene su 2. rujna 1947. na jednu i pol do dvije i pol godine 
zatvora jer su nabavile stroj za pisanje, izradile križarsku značku i legitimaciju 
te prikupljale sanitetski materijal, čarape i slične predmete za križare. Ovaj je 
slučaj zanimljiv jer je najstrože kažnjena trećeoptužena, koja nije htjela prizna- 
ti ništa od onoga za što su je teretili. Iz obrazloženja presude vidljivo je da se 
radi o klasičnom slučaju provokacije i podmetanja krivnje.!“ 


Slavka Knezović iz Goranaca, nepismena, slabog imovnog stanja, majka 
sedmero djece i u sedmom mjesecu trudnoće, osuđena je 6. siječnja 1950. na 
godinu i šest mjeseci zatvora jer je u prosincu 1948. ili siječnju 1949. nedaleko 
od svoje kuće razgovarala s križarima Antom i Nikolom Marićem.'* Za kon- 
takte i vezu s Antom Marićem osuđena je na 2 godine zatvora s prinudnim 
radom i njegova sestra Drina Marić.'** 


Za žene u Hercegovini i u dijelovima Bosne i Dalmacije karakteristično je 
da su mnoge od njih, a gotovo sve koje su ostale udovice, čitav život nosile cr- 
ninu. Umjesto živopisnih narodnih nošnji ili druge ukrašene odjeće koju su do 
tada odijevale, žene su nosile crno kao znak žalosti, ali i prkosa komunističkoj 
vlasti. '2? 


Teror, “grube greške? ili “nepravilne direktive? 


Odnos Ozne i KNOJ-a prema dijelu stanovništva u zemlji nije bio nepo- 
znat partijskom vrhu. Nije se radilo o neodgovornim pojedincima ili poseb- 
nim okolnostima. Bila je to jasno definirana politika. Komunisti su znali da 
takva politika može imati ozbiljnih posljedica za ugled zemlje u inozemstvu. 
Diplomati zapadnih zemalja pomno su pratili stanje u Jugoslaviji i regularnost 
izbora koji su se održavali u studenome 1945. godine. U takvoj situaciji načel- 
nik Ozne Aleksandar Ranković upozorio je svoje podređene na “samovolju? i 
ukazao na političku štetnost takvog ponašanja. U dopisu koji je u studenome 
1945. poslao Ozni za BiH Ranković piše: 


120 “Baka Šima politička uznica-žrtva poraća", Politički zatvorenik, (Zagreb), broj 215, veljača 
2010., 30.-31. (napisao Mile Lasić). 

121. FNRJ, NR BiH, Okružni sud Mostar, br. K: 496/47., Presuda, 26. prosinca 1947. 

2 Okružni sud u Mostaru, br. K: 238/47., Presuda, Mostar, 2. 9. 1947., predsjednik suda Tahir 
Hadžović. 

153. Okružni sud u Mostaru, br. K: 344/49., Presuda, Mostar, 6. siječnja 1950., predsjednik 
vijeća Enver Krpo, suci porotnici Ibro Čilić i Sulejman Huseinagić. Tužitelj je bio Abaz Koluder. 

14. Vrhovni sud NR BiH, Kž, 101/50., Presuda, Sarajevo, 14. 2. 1950., Vijeće: Boro Knežić, 
Đuro Caratan i Radoslav Stanić. Vrhovni sud potvrdio je Presudu Okružnog suda u Mostaru. 

'5 M. KARAULA, Knjiga boli, Stradanje Hrvata livanjskog kraja u dva posljednja rata, Svjetlo 
riječi, Sarajevo - Zagreb 2005., 39. 

U posljednje vrijeme ima slučajeva najgrublje samovolje u pogledu obračunava- 
nja sa takozvanim neprijateljskim elementima u pozadini. Pojavljuje se slučaj da 
se bez ikakvog ili na osnovu vrlo površnog provjeravanja streljaju seljaci na licu 
mjesta. Zbog streljanja desetak seljaka na ovakav način na sektoru Viteza iz straha 
se odmetnulo od svojih kuća oko 60 drugih. Ovo je samo jedan primjer. 


Rankovićev dopis, s popratnim aktom koji je potpisao bosansko-hercego- 
vački šef Ozne Uglješa Danilović, poslan je svim okružnim opunomoćstvima 
Ozne u BiH. Ranković je upozorio na štetnost ovakvih radnji “koje neprijatelj 
može iskoristiti“ te naveo kako je “nedopustivo paljenje seljačkih kuća i strije- 
ljanja jataka, osim težih slučajeva“ Koji su to “teži slučajevi“ opet je ostalo ne- 
definirano.!*“ Vodstvo Ozne za Bosnu i Hercegovinu odgovorilo je izvještajem 
iz prosinca 1945. na prethodna Rankovićeva upozorenja i objasnilo sporne 
događaje i ponašanje svojih službenika: 


O slučaju na Vitezu mi smo Vas kratko obavijestili. Istraga po istoj stvari pokazala 
je da nije po sredi rad neprijatelja nego nepravilna direktiva od štaba XXIX. Di- 
vizije koju su niži rukovodioci shvatili bukvalno. U direktivi je stajalo da se ima 
oštro obračunati sa odmetnicima i njihovim jatacima a niži rukovodioci su to 
shvatili tako da mogu ubiti svakoga za koga postoji sumnja da je odmetnički jatak. 
Stanje na tom srezu sada se smirilo. Mnogo teži slučaj desio se na tuzlanskom 
srezu u selu Jeginov Lug. Tu je udarna grupa artiljerijske brigade 27. divizije na- 
pravila težak zločin. Trojica oficira i to: obavještajac diviziona i komesar i koman- 
dir baterije vršili su streljanja i tuču muslimana iz tog sela tako da je čitavo selo 
bilo pobjeglo u Tuzlu od straha. Oni su streljali te ljude navodno zato što su isti 
učestvovali 1941. u pokoljima Srba. Streljano je 7 ljudi. Taj slučaj izazvao je veliko 
neraspoloženje u svim okolnim muslimanskim selima, a istraga je pokazala da se 
ovdje radi više o šovinizmu tih rukovodioca nego o neznanju. Smatramo da će u 
ovom slučaju trebati primjerna kazna!" 


Ovaj citat oslikava međunacionalne odnose, ali i položaj Hrvata u BiH ti- 
jekom poraća. Autor izvještaja tek sporadično navodi slučaj strijeljanja desetak 
Hrvata u selu Kruščica kod Viteza i piše da se radi o “nepravilnoj direktivi“ od- 
nosno “bukvalnom shvaćanju direktive" te da se “stanje smirilo', dok za slučaj 
strijeljanja 7 muslimana u Tuzli “koji su učestvovali 1941. u pokoljima Srba" 
piše kako je to “mnogo teži slučaj“, “težak zločin“, “šovinizam? koji treba “pri- 
mjereno kazniti“ Hrvati su ubijani i u drugim srednjobosanskim općinama, 
na području Kiseljaka, Kreševa, Busovače i Fojnice. Velik, ali još uvijek nepo- 
znat broj ih je ubijen i pokopan u masovnoj grobnici na Crvenim stijenama 


! Odjeljenje zaštite naroda za Bosnu i Hercegovinu, Ministarstvo narodne odbrane federativ- 
ne Jugoslavije, Odjeljenju zaštite naroda za okrug 1-7., Odjeljenju zaštite naroda za grad Sarajevo. 
Načelnik pukovnik U. D. Dokument nema datuma, ali je na vrhu rukom napisano “XI. 452. 

Odjeljenje zaštite naroda za BiH, Izvještaj, Odjelenju zaštite naroda OZNA, Ministarstvo 
Narodne odbrane FNRJ Beograd, XII. 1945. 

nedaleko od Kiseljaka.'* U izvještaju Ozne iz siječnja 1946. godine piše da se 
u fojničkom srezu opet dogodio jedan “nemio slučaj", koji je zatim i opisan: 


Izviđački vod II. Batalj. IV brig. N.O. ubio je jednog starca, oca jednog odmetnika 
i ostavljen je nezakopan a neko je poslije istom otsjekao glavu. Posle onih grubih 
grešaka koje su se desile na Vitezu, o kojima ste obaviješteni i ovaj slučaj izazvao 
je prilično komentarisanje.!* 


U istom su izvještaju opisani događaji iz zapadnoga dijela Hercegovine, 
kao i metode koje je Ozna tamo koristila u borbi protiv “škripara? i njihovih 
pomagača. U izvještaju piše: 


Prije nekoliko dana danju na mostarskom srezu ubili su jednog oficira OZN-e iz 
mostarskog opunomoćstva. Mi smo se složili povodom ovog slučaja da se strelja 6 
najizrazitijih jataka kod kojih su odmetnici bili. Gonjenje ustaških bandi je teško 
zato što imaju podršku stanovništva, kreću se danju u civilnim odjelima, sa ozna- 
kom naše vojske i slično. Naše odjeljenje povelo je oštar kurs prema jatacima i to je 
imalo izvjesnog dejstva. Tako su naprimjer seljaci jednog sela na posuškom srezu 
uzeli sami puške da se tuku protiv ustaša. Ali oštar kurs prema jatacima imao je za 
posljedicu krupnije greške koje su počinile jedinice 29 divizije u Zapadnoj Herce- 
govini. Na Posušju i Š. Brijegu bilo je tuča seljaka pa i ubijanja, što se na mase vrlo 
nepovoljno odrazilo. Tako npr. Šef upravnog otsjeka u sreskom odboru Š. Brijeg 
komunista je rekao jednom prilikom: Srpska vojska ubija hrvatske seljake. Od stra- 
ne Armije preduzete su mjere da se učini kraj ovim nepravilnostima. Sami HRS- 
ovci iz Zapadne Hercegovine protestuju protiv grešaka koje je počinila vojska. 13% 


Oficir Ozne koji je ubijen na Božić 25. prosinca 1945. u Sretnicama ne- 
daleko od Mostara bio je Dejan Ćapin, a za odmazdu je strijeljano 7, a ne 6 
“izrazitih jataka? odnosno stanovnika Kruševa, kako je to napisano u izvješta- 
ju." Strijeljani su Jozo Kordić, Ivan Kordić, Mate Marić, Andrija Čule, Andrija 


18 V, TOPALOVIĆ, Srednja Bosna - ne zaboravimo hrvatske žrtve, 577.-578. Zločini u Kise- 
ljaku najčešće se vežu uz ime oficira Ozne Rešada Dizdarevića. 

'" NR BiH, Odjeljenje zaštite naroda (OZN-a) za Bosnu i Hercegovinu, Ministarstvo narod- 
ne odbrane federativne Jugoslavije, Str. Pov. Br. 13., 12. 1. 1946., Sarajevo, Izvještaj načelnika 
Odjelenja zaštite naroda OZNA za BiH, Odjelenju zaštite naroda OZNA Ministarstva narodne 
odbrane FNRJ Beograd. U potpisu načelnik, pukovnik Uglješa Danilović. 

'% NR BiH, Odjeljenje zaštite naroda (OZN-a), Str. Pov. Br. 13., 12. 1. 1946., Sarajevo, Izvještaj 
načelnika Odjelenja zaštite naroda OZNA za BiH. Komandant 29. divizije bio je Vlado Šegrt, 
a opunomoćenici Ozne bili su Slobodan Šakota i Mirko Kolak. Bataljunom Narodne zaštite 
zapovijedao je Gašo Čečur. Načelnici obavještajnog odsjeka bili su Petar Milidragović, Milisav 
Aleksić, Savo Čolović i Ljubo Kovačević. Opunomoćenici Ozne u brigadama bili su Simo Voji- 
nović, Vito Milivojević, Vaso Kovačević, Nikola Komar, Branko Popadić, Đorđe Đurica, Vukota 
Milošević, Sveto Gagović, Simo Opalić, Boško Vuković i Danilo Kijac. Pripadnici Ozne koji su 
u poratnom vremenu boravili u zapadnome dijelu Hercegovine bili su i Rajko Vukoja i Milivoj 
Drašković. Vidi Danilo KOMNENOVIĆ, Muharem KRESO, Dvadeset deveta hercegovačka divi- 
zija, Vojnoizdavački zavod, Beograd 1979., 575.-591. 

"5" Dejan Ćapin je Srbin s Dubrava (Stolac). Jedno vrijeme (1943. i 1944.) bio je u četnicima, 
a poslije je prešao u partizane, gdje je postao oficir Ozne, odnosno šef zatvora “Ćelovina" u Mo- 
staru. Vidi S. VUKOREP, Preživjeli svjedoče, 131., 300. Podatke o ovom slučaju dobio sam i od 

Smoljan, Nikola Vučić i Ruža Rozić. Ona je bila sedma, a strijeljana je zato što 
joj je brat Grgo Vasilj bio u škriparima.'** Vodstvo prokomunističke Hrvatske 
Republikanske Seljačke Stranke (HRSS), osnovane kako bi privukla Hrvate u 
Narodnu frontu, i spomenuti “komunista? iz Širokog Brijega nisu bili jedini 
koji su upozoravali na neprihvatljiv odnos vlasti prema narodu u zapadnome 
dijelu Hercegovine. Bilo je slučajeva i kada je partijska ćelija reagirala na zlo- 
stavljanje stanovništva. U izvještaju iz Gradca od 7. ožujka 1947. piše: 


Dragi drugovi šaljemo vam izvještaj sa terena ovog odbora odnosno ćelije o stvar- 
nom stanju i situaciji na našem terenu: dne 26. — II. 1947. god kada su došli vojnici 
da traže Dragicu Begić, onda je došao sa njima i neki omladinac te su toga dana 
odnili Begić Anđi majki Dragice jedne čarape jedan kajiš i kožni rusak te su stvari 
sve odnili, a kod Begić Ivana + Joze omladinca terorisali su mašinkom da dade 
kabanicu kišnu koju je dobio od omladinske organizacije, a Begić Ivu su otrali te je 
pleskali na Vraniću i onda je vratili kući, a Grubišić Jozo + Joze koji je išao u Mo- 
star odnosno na posao te ga sreli u putu od Begića kuća do Vranića te terorisali da 
izuje cipele i svuče kaput, te su mu kaput odnili, a cipele nije dao. Povodom toga 
narod govori da ovako nije nikad bilo sve kao (h)ajduci odnose stvari i prodaju 
i(h) drugima terorišu na narod gore nego ikakva banda i to terorišu sve na ljude 
koji su simpatizeri našeg pokreta. /?? 


Vjerojatno je i ovaj izvještaj pridonio kraju policijske i političke karijere 
njegova pisca Mile Oreča, jednoga od rijetkih Hrvata iz Hercegovine pripad- 
nika Ozne. Izašao je iz Partije i vratio se uobičajenim seoskim poslovima.“ 
U izvještaju radne grupe koju je u veljači 1948. godine Centralni komitet SKJ 
poslao na teren u Hercegovinu piše da još uvijek postoje “ostaci bandi" te da 
ih je sve do druge polovine 1947. godine bilo jako mnogo. U prozorskom ih 
je srezu bilo oko 600, a u širokobriješkom se donedavno održalo njih oko 50 
do 60 te su ubili oko 50 ljudi. U ljubuškom srezu škripari su ubili 6 ljudi, a u 
trebinjskom (četnici) prevrnuli su vlak i zapalili jedan kamion. Prema izvješta- 
jima vidljivo je da su škripari uglavnom napadali predstavnike komunističke 
vlasti, odbornike, vojsku, policiju te institucije mjesne odbore, zadruge i slič- 
no. Konstatirano je da na prostoru cijele Hercegovine ima još “oko 35 bandita 
razbijenih u grupice od dvoje do šestoro". Komisija je upozorila i na samovolju 
Udbe i vojske, o čemu pišu: 


Međutim kod sprovođenja ovih mjera neki organi UDB-e a i iz redova vojske sa- 
movoljno su se ponijeli i napravili grublje istupe kao: slučajevi pljačke životnih 
namirnica, te drugih vrednosnih predmeta, silovanja, kundačenja i premlaćivanja 
većeg broja ljudi. U selu Kočerinu-Široki Brijeg neki vojnici KNOJ-a silovali su 


Drage Karla Miletića iz Mostara, suvremenika i kroničara navedenih događaja. 
92 Lj. PLANINIĆ, Stradanje Hrvata Kruševa, 181.-186. 
33 AH, SKSK BiH, Posušje, 1945.-1947., kut. 1, prepiska 1946. g., Mjesna partijska ćelija Gra- 
dac, Izvještaj Sreskom komitetu KPJ Posušje, Gradac, 1. 3. 1947., u potpisu sekretar M(ile) Oreč. 
134 S, GRUBIŠIĆ, Nad ponorom pakla-svjedočanstvo o komunističkim zločinima, 61. 

jednu ženu. U srezu bilećkom u periodu od nekoliko mjeseci kroz zatvor je prošlo 
preko 500 ljudi, a oko 60-70 njih je isprebijano, a da se nije o njima imalo konkret- 
nih dokaza, ovo su ljudi sada na slobodi i o tome se priča u čitavom kraju. Ima i tri 
slučaja samoubistva zatvorenika iskakanjem kroz prozor. Najčešći su slučaji pljač- 
ke, psovanja i tuče: jednom članu KP demobilisanom borcu sa dva odlikovanja u 
ljubuškom srezu oficir UDB-e Primorac pošto ga je pretukao opsovao i dobro iša- 
marao odnio mu je slaninu, pršutu i žita. Ovakvih i sličnih primjera ima dosta.!# 


Da je navedenih primjera stvarno bilo “dosta" potvrđuje i brzojav Pokra- 
jinskog komiteta KPJ iz Mostara, upućen 12. veljače 1948. u Općinski komitet 
KPJ u Ljubuškom: 


U roku od sedam dana treba poslati informacije P.K. o tome kako se je odrazila na 
narod akcija čišćenja bande, kako je narod reagovao na iseljavanje pojedinih sela 
i područja, kakvo je učešće naroda bilo u proganjanju i otkrivanju bande, kako je 
narod prihvaćao učešće u hajkama, da li je bilo pljačke, silovanja, ubijanja ili tuče 
i drugih pojava od strane organa UDB-e i milicije. Informacije moraju biti tačne 
i što konkretnije.15 


Na brzojav je odgovoreno, ali odgovor nije pronađen. Ipak, zanimljiv je 
novi brzojav koji je za dva tjedna stigao u Ljubuški, u kojem piše: 


U vezi sa traženim podatcima o nepravilnostima organa državne bezbjednosti 
neki sreski komiteti nisu prikupljali podatke najkonspirativnije te radi toga po- 
stoji bojazan da se takav rad ne izvrgne sa strane neprijatelja u javnu kritiku or- 
gana državne bezbjednosti, pogotovu oni takvu akciju mogu da povedu u vezi 
odluke naše Partije da se povuku svi oni oficiri sa onih terena gdje su napravljene 
veće greške kao i odluke da se prekine sa svakom hajkom naroda na bandu kao 
i preseljavanje seljaka iz njihovih sela u druga sela. Partijska rukovodstva moraju 
da povedu strogo brigu o tome da ove promjene neprijatelj ne iskoristi za borbu 
protivu UDB-e.!'? 


Ovaj brzojav jasno pokazuje da je Partija jako dobro znala za sve što se do- 
gađalo na terenu. Bili su joj poznati i svi oficiri Udbe koji su počinili “veće greš- 
ke" pa su ih premještali na druge lokacije kako bi ih zaštitili. Pritom su pazili i 
na njihov “ugled? te štitili Udbu od “neprijateljske javne kritike“ Iz brzojava se 
vidi i da je Partija tek početkom 1948. zaustavila preseljavanje seljaka iz njiho- 
vih domova, najčešće u udaljene krajeve ili kolektivne smještaje bez osnovnih 
sredstava za život. Prestale su i “hajke* koje je Partija organizirala tako što bi 
natjerali seljake da “tjeraju* odnosno traže škripare. Naravno, čitavu bi akciju 


"5 Arhiv Jugoslavije, Beograd, fond SKJ, br. fonda 507, CK SK BiH, kut. 20, predmet 26., 
“Izvještaj o obilasku organizacija u Hercegovini" 13. mart 1948., 5.-6. 

'€ Općinska pismohrana Ljubuški (dalje: OPLJ), Knjiga depeša SKSK Ljubuški 1947.-1950. 
god., Depeša od 12. 2. 1948. godine. Na brzojavu je rukom dopisano “Udovoljeno pod brojem 
112/482. Nije sačuvan (pronađen) odgovor. 


'7_ OPLj, Knjiga depeša SKSK Ljubuški 1947.-1950. god., Depeša od 25. 2. 1948. godine. 

kontrolirali komunisti odnosno KNOJ.'* U izvještaju od 18. rujna 1948. go- 
dine Sreski komitet KPJ Ljubuški piše Pokrajinskom komitetu SK] u Sarajevo: 


Početkom ove godine završeno je čišćenje terena našeg sreza od ostataka odmet- 
nika /bande/ a i susjedni(h) srezova, što je omogućilo bolji rad. U akcijama či- 
šćenja bande nalazilo se uporišta u masama. Izuzev na tri mjesna područja na 
ostalim mjestima nijesu preduzimane represivne mjere nad stanovništvom. Danas 
na terenu nema odmetnika. 13 


Križari, kao i veliki dio Hrvata u Hercegovini, dugo nisu vjerovali da će se 
komunistička vlast održati. Očekivali su skori rat te pomoć iz inozemstva. U 
narodu se govorilo da će “ova vlast koja je s đavlom došla s đavlom i otići", da 
“neće do Božića? te “neće do Uskrsa". U sklopu akcije Deseti travanj iz Austrije 
je trebao stići Božidar Kavran sa svojim ljudima. Njih je očekivala i Udba, koja 
je zavela operativnu akciju Gvardijan, što je započela 20. srpnja 1947. dola- 
skom Ljube Miloša i Ante Vrbana u zemlju. Tijekom sljedeće godine ubačeno 
je preko Mađarske i Slovenije u Jugoslaviju 96 gerilaca, uglavnom bivših usta- 
ša, i svi su pali u ruke Udbe.'“ Akcija je trajala do 3. srpnja 1948., a završena 
je Kavranovim uhićenjem.'“ Bila je to jedna od najuspješnijih akcija koje je 
Udba izvela protiv hrvatskih gerilaca, ali i potpuni poraz ustaškog pokreta na 
prostoru Jugoslavije. Nakon toga nije ostalo ništa od organizirane i sa Zapada 
podržavane oružane borbe. Ostali su tek pojedinci ili male skupine, poput one 
koju je vodio Mirko Kapulica, koje su se borile za opstanak. Nakon što je Jugo- 
slavija međunarodno priznata, a opasnost od novog rata otklonjena, škripari 
više nisu mogli računati na ozbiljniju pomoć niti bilo kakvu važnu političku 
ulogu, posebno kada je KPJ ušla u sukob s SSSR-om i Jugoslavija počela stje- 
cati simpatije Zapada. Preostali škripari predavali su se komunističkoj vlasti, 
uhićeni su, ili su ginuli jedan za drugim. 


Gojko ZOVKO, Druga strana medalje, Kigen, Zagreb 2008., 177.-178. 

'% AH, SK BiH, Ljubuški, 1946.-1949., Opšti spisi, kut. 2, SK KPJ Ljubuški, br. 429/48., dana 
18. IX. 1948., “Izvještaj u vezi depeše od 4 ovog mjeseca" Pokrajinskom komitetu KP] Sarajevo. 

“0 Terorističke i špijunske akcije protiv FNR Jugoslavije-otkrića sa zagrebačkog procesa protiv 
ustaške terorističko-špijunske grupe Kavran-Miloš, Društvo novinara NR Hrvatske, za izdavača 
Vladimir Majer, Zagreb, 3. Publikacija nema datuma, tiskana je po svemu sudeći 1948., nepo- 
sredno nakon suđenja Kavranu i ostalima. 

41. Z RADELIĆ, Križari: Gerila u Hrvatskoj, 115.-121. Usp. Goran VUKOVIĆ, Operacija 

Tablicu je izradila Uprava državne bezbjednosti Sarajevo, 7. 5. 1959., kao 
prilog izvještaju Pregled likvidiranih i suđenih neprijateljskih elemenata u Bosni 
i Hercegovini od 1945. do maja 1959. godine, koji je poslan Državnom sekreta- 
rijatu za unutrašnje poslove FNRJ. Vidjeti bilješku broj 25. 

Saopštenje 
Ministarstva unutrašnjih poslova 
Narodne republike Bosne i Hercegovine 


U zadnje vrijeme organi Ministarstva unu- 
ttašnjih poslova utvrdili su nekoliko slučajeva da 
među licima koja se kriju od vlasti ima i takovih 
koja se kriju bezrazložno, jer su njihove krivice 
ili neznatne ili već amnestirane i mogu slobodno 
da se vrate svojim kućama. Oni to najčešće nisu: 
učinili zato što nisu bili upućeni ili su pali pod 
uticaj ratnih zločinaca koji ne smiju da se prijave 
vlastima zbog odgovornosti za svoje zločine. 

Isto tako ovo Ministarstvo dobilo je veći 
broj upita putem pisama od takvih lica ili: od 
njihovih familija, da li se takva lica mogu slobodno 

prijaviti narodnim vlastima. 

Ovim putem se obavještava da sva ona 
lica koja se do danas iz bilo kojih razloga nisu 
prijavila narodnim vlastima mogu to slobodno 
učiniti. 

Smrt fašizmu — Sloboda narodu! 

Kab. broj: 105 
Sarajevo, 17 decembra 1946, 


| Iz Ministarstva unutrašnjih poslova 
— pra oni - Narodne republike. Bosne i Hercegovine 


Letak je izradilo Ministarstvo unutrašnjih poslova NR BiH 17. 12. 1946. 

SUMMARY 


CROATIAN ANTICOMMUNIST GUERILLA IN BOSNIA-HERZEGOVI- 
NA, 1945-1951 


Communist party of Yugoslavia was victorious at the end of World War II 
and it was able to reestablish the Yugoslav state under its rule. Using the army, 
police and security services it took measures to secure its power. Individual 
members and gropus of the defeated Croatian armed forces tried to resist the 
communist regime. These soldiers of the former Independent State of Croatia 
became guerillas who more or less successfully tried to resist the new authori- 
ties or at least wanted to hide from its persecution. These guerillas had various 
names (križari, šumnjaci, kamišari, škripari) and the communist authorities 
called them “outlaws? or “bandits" The Croatian guerrillas hoped that there 
would be a new world war between western powers and the Soviet Union and 
they believed that would give them the opportunity to destroy the commu- 
nist regime and reestablish independent Croatian state. Others waited for the 
amnesty and tried to survive in the meantime, hoping that they would be able 
to return to normal life. Communists saw these guerillas as a potential danger 
in the case of new world war and at the same time they danger to the new soci- 
al order. The struggle of the communist authorities against these guerillas was 
also used to discipline the population that was not inclined toward the new 
authorities and to crush other opposition such as the Catholic church. Gueri- 
Ilas sometimes attacked and killed communists, soldiers and secret policemen, 
but also the civilians who supported the new regime. Most of the guerillas were 
finally killed by the communist authorities and some were sentenced to long 
prison sentences. Many of the civillinas who supported guerillas or were just 
accused of supporting them were also terrorized or killed. The communist aut- 
horites also deported or cut food supplies to the local population or used them 
as live shields in the attacks on guerilla strongholds. Many of these civilan vic- 
tims were women and children. The Croatian guerilla movement finally ended 
after the split between Yugoslav communist regime and the Soviet Union after 
which Yugoslavia gained the support of the western powers. 


Key words: Communists, Croatian anticommunist guerilla, Outlaws, 
Ustasha, Herzegovina, Bosnia, Yugoslavia, Church 

